text:
Immuna a naangay ti BSP Holy Mass iti St. Mark the Evangelist Parish Church iti 6:30 A.M. sa naisaruno ti programa iti Complex.
Inannong ni Troop Leader Marlyn Aquino, Turod E/S ken Pambansang Awit ni TL Remedios Sevilleja ti Dardarat E/S. Panunumpa sa Watawat ni Scout Crispolo Anton Ornos ti Dardarat E/S ken Re-dedication of Scout Oath and Law ni Kawan Jude Marcel Raciles ti Turod E/S. Batas ng Kab Scout ni Kawan Mark John Dale Valle ti Namruangan E/S, ken Kab Scout Slogan ni Kawan Everson Sesuca ti Salomague E/S.
Binagi nga imbalikas ni Mr. Gilbert Asuncion ti Sagayaden E/S ti BSP Mission and Vision.
Words of Welcome ni Mrs. Helen V. Siruno, District Commissioner. Imbinsana dagiti pammilin ti DepEd iti pakaseknan ti implementasion ti Scouting, ti akem dagiti mangisursuro, ken ti Tema ti selebrasion ita a tawen 2012. Kinomendaranna met ti napintas a partisipasion ti Scouts ti Cabugao District kadagiti amin a mayusuat nga aktibidades-da.
Naisaganad ti Yell and Presentation ti UCCP babaen ti panangiturong ni Kawan Leader Luzviminda Soto. Naiballaet met ti parte dagiti Zones: iti Zone II babaen ken ni KL Mercy Fagaragan, Daclapan E/S, KL Glenda Zamora ti Zone III, Sagayaden E/S, TL Mayflor Sumoba ti Zone IV ti Sisim E/S, ken TL Cheryll C. Sonico ti Zone 1, Reppa-ac E/S.
Nagsarita met ni Ilocos Sur Council OIC Executive Gil P. Savellano, Ed., D. ket pinadayawanna dagiti Scouts ti Cabugao a naaktibo a makiparpartisipar iti aktibidades ti BSP uray iti Provincial Level. Kasta met nga impadamagna ti revitalization ti BSP iti intero a pagilian.
Nagmensahe ni SB Member Vicky S. Serna, Committee Chair on Education ket trinatarna ti Leadership is Patriotism in Action. Dinakamatna a nagbalinen ti scouting a kanayon ti pamilia dagiti agad-adal ken lider-da. Innayonna a ti scout ket tumulong a makipagbangon ti agtultuloy a napintas a kagimongan a pakaitanduduan ti edukasion ti sapasap.
Closing Remarks ti inakem ni Atty. Rex Augustus S. Morales, Chairman, Municipal Scouting Committee. Maysa a kangrunaan a responsibilidad ti Scout a dinakamatna ti agtultuloy a pannakigamuloda kadagiti pakaseknan ti pannakasalaknib ti environment.
Binagi met ni IR Rudolf Anthony Talusig, WBH, Catucdaan E/S ti Scout Benediction.
Ti BSP Ilocos Sur Council ket idauluan ni Vice Gov. Deogracias Victor B. Savellano kasta met nga Honorary Chairman ni Mayor Edgardo S. Cobangbang, Jr. iti Municipal Scouting Committee. # (Web In-Action)


c: text/html

text:
Tuesday, May 2, 2017
INNEM A BULAN A PENSION TI SENIOR CITIZEN, INAWATDA
Cabugao, Ilocos Sur – Naangay ti Pay-out dagiti Senior Citizens kadagiti barangay ti ili a Cabugao, Ilocos Sur idi Abril 28, 2017. Naited dagiti pensionda iti pasdek ti Early Childhood Care Development Building, Brgy. Rizal, Cabugao, Ilocos Sur.
Nasapa a dimteng dagiti Senior Citizen Beneficiaries a naggapu iti nadumaduma a barangay ket naikkanda ti Social Pension/Stipend Claim Stub a pakaberipikaranda a kas kameng ti Senior Citizen ken dadduma pay a mapirmaan a papeles a naaramid sakbay nga inawatda ti dua a Quarter (Enero-Hunio 2017) a pakabuklan ti P3,000 a gatad a kaibatogan ti P500 ti kada bulan a pension iti maysa a Recipient.
Kabayatanna, immawat ti 1,123 a bilang ti Senior Citizen iti intero a Munisipalidad iti Social Pension ket umabot met iti P3,369,00.00 iti dagup ti gatad a naited kadakuada.
Nakipagtaming dagiti Staff ti MSWDO nga idauluan ni Mrs. Lydia S. Gazmen ken kasta metten dagiti pannakabagi ti DSWD; Municipal Treasurers Office Personnel agraman ni Office of Senior Citizen Association (OSCA) Head Mr. Remigio B. Sunico iti pannakaited dagiti pension/kantidad kadagiti benepisiario.
Dagitoy nga aksion ken inisiatiba ket agtultuloy a maipatungpal para kadagiti nataengan ken paset iti agtultuloy a programa ti Gobierno Munisipal nga idauluan ni Mayor Josh Edward S. Cobangbang ken iti Ahensia ti DSWD tapno matulongan dagiti sektor ti nataengan iti intero a Munisipalidad. # (Web In-Action)
Nasapa a dimteng dagiti Senior Citizen Beneficiaries a naggapu iti nadumaduma a barangay ket naikkanda ti Social Pension/Stipend Claim Stub a pakaberipikaranda a kas kameng ti Senior Citizen ken dadduma pay a mapirmaan a papeles a naaramid sakbay nga inawatda ti dua a Quarter (Enero-Hunio 2017) a pakabuklan ti P3,000 a gatad a kaibatogan ti P500 ti kada bulan a pension iti maysa a Recipient.
Kabayatanna, immawat ti 1,123 a bilang ti Senior Citizen iti intero a Munisipalidad iti Social Pension ket umabot met iti P3,369,00.00 iti dagup ti gatad a naited kadakuada.
Nakipagtaming dagiti Staff ti MSWDO nga idauluan ni Mrs. Lydia S. Gazmen ken kasta metten dagiti pannakabagi ti DSWD; Municipal Treasurers Office Personnel agraman ni Office of Senior Citizen Association (OSCA) Head Mr. Remigio B. Sunico iti pannakaited dagiti pension/kantidad kadagiti benepisiario.
Dagitoy nga aksion ken inisiatiba ket agtultuloy a maipatungpal para kadagiti nataengan ken paset iti agtultuloy a programa ti Gobierno Munisipal nga idauluan ni Mayor Josh Edward S. Cobangbang ken iti Ahensia ti DSWD tapno matulongan dagiti sektor ti nataengan iti intero a Munisipalidad. # (Web In-Action)
Posted by Bayan ng Cabugao, Ilocos Sur at 1:46 PM
Subscribe to: Post Comments (Atom)

robotstxt: allowed

filter: keep


text:
Statements: Martial Law idi ken ita, saan a nagduma
By DANIEL LN GIBON*
www.nordis.net
Setyembre 21, 2017
Uppat a pulo ken lima (45) a tawen ti napalabas manipud indeklara ti dati a diktador Ferdinand Marcos idi Setyembre 21, 1972 ti Martial Law. Daytoy a nasipnget a paset ti pakaistoryaan ti mangipaneknek ti pasismo ti estado, todo-todo a ranggas a saan makatao; ken ti nakalkaldaang a resulta na daytoy ti mangipalagip iti nagbalin a panaglaban ti umili para kadagiti demokratiko a karbengan ken pagsayaatan da.
Ita a panawen, sumangsango manen ti Pilipinas iti baro a tipo ti diktadura, maysa manen a martial law ken agpampamarang a gobyerno a tuloy-tuloy a lumablabsing kadagiti karbengan-tao, bulsek ken tuleng iti kiddaw ti umili ken mangitantandudo ti manangimbubukod nga interes ti agturturay a dasig.
Iti napalabas, natan-ok dagiti pannakidangadang dagiti nailyan a minorya kas ditoy Kalinga kontra iti diktadura a Marcos. Naindaklan ken saan a malipatan dagiti balligi dagiti kampanyang-masa a nangsupyat kadagiti daddakkel a kapitalista a proyekto a mangdadael iti aglawlaw, manggamrud iti kadagaan ken kinabaknang; ken saan a mangbigbig kadagiti nainsigudan a kaugalian dagiti tribu.
Awan nagdumaan iti esensya ti Martial Law idi ken iti agdama. Dagiti panaglaban ti umili ti Kalinga kontra iti Chico Mega Dam Project, ti napadasan da a torture, pannakaibalud ken dadduma nga abuso-militar sadiay Camp Olivas ket agtultuloy iti agdama babaen iti pananglapped ti 503rd Brigade ti AFP, ti PNP ken nadumaduma nga ahensya ti gobyerno iti umili tapno labanan ti Upper Tanudan Hydropower Dam Project (UTHDP) ken Lucog Dam iti karayan Chico; ken serye dagiti dam iti karayan Saltan ken Pasil. Ti panang-agum ti daga babaen ti panagtroso ti Cellophil Resources Corporation (CRC) ket agpampamarang ita a National Greening Project (NGP) a napardas a sumaksaknap lalo kadagiti kasulinekan a lugar iti Kalinga. Dagiti operasyon ti minas kas iti Batong Buhay Gold Mines Incorporated (BBGMI) ket sinukatan metten ti ginasut nga aplikasyon ti ekspolarasyon ken dadduma nga agpammarang nga proyekto dagiti kapitalista a mangal-allilaw ken manggungundaway iti tattao.
Dagitoy a makadadael a proyekto dagiti kapitalista, a kasingin ti pasismo ti estado, ket mangipabuya iti saan da a panangrespeto iti Nainsigudan nga Istruktura a Sosyo-Pulitikal (NISP) dagiti nailyan a minorya. Awan nagdumaan ti Kalinga Special Development Region (KSDR) idi gapu ta isu na met laeng ti lalaunen ti Dutertenomics ken Programa ti National Commision on Indigenous Peoples (NCIP) iti agdama. Agpada da a lablabsingen ti karbengan para iti bukod-a-pangngeddeng dagiti nailyan a minorya ken mangipagpagna ti awan-sarday a ranggas iti lumablaban nga umili.
Kas idi, rinibo nga inosente nga umili ti biktima ti pasismo ti estado ti saan a naikkan ti hustisya. Iti uneg ti Martial Law, pinagbalin a lehitimo ti gobyerno ti panang-abuso ken panaglabsing iti karbengan dagiti Pilipino. Iti agdama, nasurok-kumurang 500,000 ti nagbakwit sadiay Mindanao ken dadduma pay a paset ti pagilian. Uray iti probinsya tayo a Kalinga ket tuloy-tuloy ti militarisasyon ken awan-sarday nga operasyon a militar iti wagas nga NM-centric.
Us-usaren ti agdama a rehimen ti gubat kontra terorismo ken droga nga ti pudno a panggep ket agisaknap ti buteng ken lappedan ti umad-adu a panaglaban ti umili. Awan sabali a pagmurdungan na daytoy nu diket kumarkaro a panagrigrigat ti umili ken lallalo a manglabsing kadagiti basaran a karbengan-sibil ken pulitikal.
Dagiti martir kas kada Macli-ing Dulag, Lumbaya Gayudan, Pedro Dungoc, Daniel Ngayaan ken dadduma pay, dagiti tignay-masa nga insayangkat dagiti kababaihan iti Kalinga, ti inspirasyon tayo tapno pursigido nga iyabante ken ipagballigi dagiti pannakidangdang ti umili. Kumpara idi, lalo ita a panawen, ket rumbeng nga ingato ken padur-asen tayo ti pannakilaban dagiti nailyan a minorya ken isilpo daytoy iti kabuklan a Gubat ti Umili iti pagilian.
Kas kaniada a martir iti pannakidangadang, ita a panawen ket agkaykaysa ken gun-oden tayo dagiti karbengan-tao ken demokratiko nga interes babaen iti maymaysa ken agkukuyog a panagtignay. Tumipon ken makipaset tayo iti pudno ken mapangngeddeng a panagbalbaliw ti gimong a Pilipino. Ikkan tayo ti hustisya dagiti biktima ti Martial Law idi ken itatta. Tumakder ken salakniban tayo dagiti pagsayaatan ken pagimbagan ti umili babaen iti panangiyabante iti Armado a Pannakidangdang, Panaagbukel ti Base a Masa ken Rebolusyon nga Agraryo.
Manipud kadagiti adal a kapadasan idi Martial Law ti 1972 ken kapadasan tayo iti agdama, rumbeng a lapdan tayo ti gandat ti rehimen a Duterte a kontrolen ti Pulitika, Ekonomya, Militar ken Kultura. Rebbengen ti tunggal maysa a lumaban ken ingge’t kabaelan ibutaktak ken supyaten ti madama nga Junta ken panangisaknap ti Martial Law iti intero a pagilian. Buklen tayo dagiti pigsa babaen ti panangriing, panang-organisa ken panangpatignay iti nalawa a masa.
Buklen, palawaen ken tumimpon iti Cordillera People’s Democratic Front (CPDF) ken dadduma nga rebolusyonaryo nga organisasyon masa. Pairtengen ti Gubat ti umili babaen iti panagsampa ken panangpadakkel ti New People’s Army (NPA). Agpannawagan ti BOTAD! Sapasap a Lumaban para iti naraniag a masakbayan.
Biagen dagiti adal ti panaglaban ti umili kontra iti diktadura!
Napinget a lumaban, Saan nga Agbuteng, Makipaset iti Dangadang!
Agbiag ti umili a Pilipino a lumablaban! Mabtad tako losan! # nordis.net
* Daniel LN Gibon is the spokesperson of Cordillera Peoples Democratic Front (CPDF) in Kalinga


text:
Pagsasao a Haruku
Ti pagsasao a Haruku ket ti maysa a pagsasao nga Austronesio a naisasao idiay Isla Haruku, iti daya bassit ti Isla Ambon iti akinday nga Indonesia, ken parte ti kawar ti dialekto iti likmut ti Isla Seram.
Dagiti tunggal a maysa a purok ti Hulaliu, Pelauw, Kailolo, ken Rohomoni, ket naibagbaga nga addaanda iti bukod a dialekto.
Dagiti nagibasaran[urnosen | urnosen ti taudan]
- ^ Haruku iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Haruku". Glottolog 2.7. Jena: Instituto para iti Ebolusionario nga Antropolohia ni Max Planck.


text:
KAPITULO 12
Panagbiag iti Wagas a Makaay-ayo iti Dios
Kasano nga agbalinka a gayyem ti Dios?
Kasano a nairamanka iti karit ni Satanas?
Ania dagiti aramid a di makaay-ayo ken ni Jehova?
Kasano a makapagbiagka iti wagas a makaay-ayo iti Dios?
1, 2. Siasino ti sumagmamano kadagiti tattao nga imbilang ni Jehova kas nasinged a gagayyemna?
ANIA a kita ti tao ti piliem a pakigayyeman? Nalabit kayatmo a pakikaduaan ti tao a kapadam iti kapanunotan, interes, ken prinsipio. Ken sigurado a magustuam dagiti nagsayaat ti kualidadda, kas iti tao a mapagtalkan ken naasi.
2 Iti historia, adda dagiti tattao a pinili ti Dios kas nasinged a gagayyemna. Kas pagarigan, ni Jehova imbilangna ni Abraham kas gayyemna. (Isaias 41:8; Santiago 2:23) Kinuna ti Dios a ni David ket ‘maysa a lalaki a naanamongan iti pusona’ agsipud ta isu ti kita ti tao nga ipatpateg ni Jehova. (Aramid 13:22) Ket iti imatang ni Jehova, “makaay-ayo unay” ni Daniel.—Daniel 9:23.
3. Apay nga adda dagiti tattao nga ibilang ni Jehova kas gayyemna?
3 Apay nga imbilang ni Jehova a gayyemna da Abraham, David, ken Daniel? Bueno, kinunana ken Abraham: “Immimdengka iti timekko.” (Genesis 22:18) No kasta, kaay-ayo ni Jehova dagidiay sipapakumbaba nga agtungpal iti pagayatanna. “Agtulnogkayo iti timekko,” kinunana kadagiti Israelita, “ket agbalinakto a Diosyo, ket dakayo agbalinkayto nga ilik.” (Jeremias 7:23) No agtulnogka ken ni Jehova, agbalinka met a gayyemna!
NI JEHOVA PABILGENNA DAGITI GAGAYYEMNA
4, 5. Kasano a maipakita ni Jehova ti pigsana maigapu kadagiti adipenna?
4 Panunotem no ania ti kaipapanan ti panagbalin a gayyem ti Dios. Kuna ti Biblia nga agsapsapul ni Jehova kadagiti gundaway “tapno ipakitana ti pigsana maigapu kadagidiay a ti pusoda naan-anay kenkuana.” (2 Cronicas 16:9) Kasano a maipakita ni Jehova ti pigsana maigapu kenka? Ti maysa a pamay-an ket nadakamat iti Salmo 32:8, a kastoy ti mabasatayo a kuna ni Jehova: “Pagbalinenkanto nga addaan iti pannakatarus ket isuroka iti dalan a rebbeng a papanam. Mangipaayakto iti balakad a ti matak situturong kenka.”
5 Anian a makaliwliwa nga ebkas ti pammateg ni Jehova! Idalan ken saluadannaka bayat nga iyaplikarmo ti balakadna. Sidadaan ti Dios a mangsaranay kenka tapno madaeram dagiti suot ken pannubok a sumangbay iti biagmo. (Salmo 55:22) Isu a no agserbika ken ni Jehova iti amin a pusom, makapagtalekka a kas iti salmista a nagkuna: “Insaadko ni Jehova iti sanguanak a patinayon. Agsipud ta isu adda iti makannawanko, saanakto a mapagdiwengdiweng.” (Salmo 16:8; 63:8) Wen, matulongannaka ni Jehova nga agbiag iti wagas a makaay-ayo kenkuana. Ngem kas pagaammom, adda maysa a kabusor ti Dios nga agtarigagay a manglapped kenka.
TI KARIT NI SATANAS
6. Ania ti inkarit ni Satanas maipapan kadagiti tattao?
6 Inlawlawag ti Kapitulo 11 daytoy a libro no kasano a kinarit ni Satanas a Diablo ti kinasoberano ti Dios. Ni Satanas inakusaranna ti Dios iti panagulbod ken imparipiripna a di nainkalintegan ti di panangpalubos ni Jehova kada Adan ken Eva a mangikeddeng a bukbukodda no ania ti umiso ken di umiso. Kalpasan a nagbasol da Adan ken Eva ken idi umad-adun dagiti tattao ditoy daga, pinagduaduaan ni Satanas ti motibo dagiti amin a tao. “Agserserbi kenka dagiti tattao, saan a gapu ta ay-ayatendaka,” inkarit ni Satanas. “Ikkannak iti gundaway, ket maitallikudko kenka ti uray siasino.” Ti salaysay maipapan iti lalaki nga agnagan Job ipakitana a kasta ti pagarup ni Satanas. Siasino ni Job, ken kasano a nairaman iti karit ni Satanas?
7, 8. (a) Apay a naisalsalumina ni Job idi kaaldawanna? (b) Kasano a pinagduaduaan ni Satanas ti motibo ni Job?
7 Nagbiag ni Job agarup 3,600 a tawenen ti napalabas. Naimbag a tao ni Job, ta kinuna ni Jehova: “Awan asinoman a kas kenkuana iti daga, maysa a lalaki nga awan pakababalawanna ken nalinteg, agbuteng iti Dios ken sumiasi iti dakes.” (Job 1:8) Ni Job ket makaay-ayo iti Dios.
8 Pinagduaduaan ni Satanas ti motibo ni Job nga agserserbi iti Dios. Ti Diablo kinunana ken ni Jehova: “Saan aya a sika nangikabilka iti alad iti aglikmutna [ni Job] ken iti aglikmut ti balayna ken iti aglikmut ti tunggal banag nga adda kenkuana iti intero nga aglawlaw? Ti aramid dagiti imana binendisionam, ket dagiti met laeng dinguenna nagwaras a sisasaknap iti daga. Ngem, kas pamaliwan, iyunnatmo ta imam, pangngaasim, ket sagidem ti isuamin nga adda kenkuana ket kitaem no saannakanto nga ilunod ita mismo a rupam.”—Job 1:10, 11.
9. Kasano a tinaming ni Jehova ti karit ni Satanas, ken apay?
9 No kasta, inrason ni Satanas nga agserserbi ni Job iti Dios gapu kadagiti maaw-awatna a parabur. Inkarit pay ti Diablo a no masuot ni Job, tallikudanna ti Dios. Kasano a tinaming ni Jehova ti karit ni Satanas? Tangay pinagduaduaan ni Satanas ti motibo ni Job, ni Jehova pinalubosanna ti Diablo a mangsuot ken ni Job. Iti kasta, nalawag a mapaneknekan no ni Job ket pudno met laeng nga ay-ayatenna ti Dios wenno saan.
NASUOT NI JOB
10. Ania dagiti suot a dimteng ken ni Job, ket ania ti reaksionna?
10 Di nagbayag, ni Satanas sinuotna ni Job iti nadumaduma a pamay-an. Natakaw ti dadduma kadagiti animal ni Job, ken natay dagiti dadduma. Napapatay ti kaaduan kadagiti adipenna. Pimmanglaw ni Job gapu iti daytoy. Kalpasanna, dimteng ti sabali pay a didigra idi pinatay ti maysa a bagyo dagiti sangapulo nga annakna. Ngem iti laksid dagitoy a nakaro a didigra, “saan a nagbasol ni Job wenno nangipabiang iti aniaman a banag a di umiso iti Dios.”—Job 1:22.
11. (a) Ania pay ti inkarit ni Satanas maipapan ken ni Job, ket ania ti inaramid ni Jehova? (b) Ania ti reaksion ni Job nupay nakaptan iti naut-ot a sakit?
11 Saan a simmardeng ni Satanas. Impagarupna la ketdi a nupay maibturan ni Job ti pannakapukaw dagiti sanikua, adipen, ken annakna, tallikudanna ti Dios no kapten ti sakit. Ni Jehova pinalubosanna ni Satanas a mangipalak-am ken ni Job iti nakaar-ariek ken naut-ot a sakit. Ngem uray kasta ti napasamak, saan a napukaw ti pammati ni Job iti Dios. Sititibker ketdi a kinunana: “Agingga a mauyos ti biagko saankonto nga ikkaten kaniak ti kinatarnawko!”—Job 27:5.
12. Kasano a sinungbatan ni Job ti karit ti Diablo?
12 Saan nga ammo ni Job a ni Satanas ti mangparparigat kenkuana. Gapu ta awan ti ammo ni Job maipapan iti panangkarit ti Diablo iti kinasoberano ni Jehova, impagarupna a ti Dios ti nagtaudan dagiti didigra a dimteng kenkuana. (Job 6:4; 16:11-14) Ngem nagtalinaed latta a natarnaw ken ni Jehova. Ket ti kinamatalek ni Job pinaneknekanna a saan a pudno ti akusasion ni Satanas nga agserserbi laeng ni Job iti Dios gapu iti bukodna a pagimbagan!
13. Ania ti napasamak gapu iti kinamatalek ni Job iti Dios?
13 Ti kinamatalek ni Job ti nalawag a sungbat ni Jehova iti makainsulto a karit ni Satanas. Pudno unay, ni Job ket gayyem ni Jehova, ket ginunggonaan ti Dios gapu iti kinamatalekna.—Job 42:12-17.
NO KASANO A NAIRAMANKA
14, 15. Apay a maikunatayo a nairaman ti amin a tao iti karit ni Satanas mainaig ken ni Job?
14 Saan laeng a ni Job ti nakaiturongan ti isyu nga imbangon ni Satanas maipapan iti kinatarnaw iti Dios. Nairamanka met. Nalawag daytoy iti sasao ni Jehova a nailanad iti Proverbio 27:11: “Agmasiribka, anakko, ket pagrag-oem ti pusok, tapno makaipaayak iti sungbat iti daydiay mangrurrurod kaniak.” Dagitoy a sasao, a naisurat ginasut a tawen kalpasan ti ipapatay ni Job, ipakitana a ni Satanas um-umsienna pay laeng ti Dios ken ak-akusaranna dagiti adipenna. No agbiagtayo iti wagas a makaay-ayo ken ni Jehova, tumultulongtayo a mangsungbat kadagiti natiri nga akusasion ni Satanas, ket iti kasta maparagsaktayo ti puso ti Dios. Ania ti makunam iti dayta? Saan kadi a nagsayaat a pribilehio ti makiraman a mangsungbat kadagiti akusasion ti Diablo, nupay adda masapul a balbaliwam iti biagmo?
15 Laglagipem a kinuna ni Satanas: “Isuamin nga adda iti maysa a tao itednanto maigapu iti kararuana.” (Job 2:4) Iti panangibagana iti sasao a “maysa a tao,” imbatad ni Satanas a saan laeng a ni Job ti nakaiturongan ti akusasionna no di ket amin a tao. Nagpateg dayta a punto. Pinagduaduaan ni Satanas ti kinatarnawmo iti Dios. Kayat ti Diablo a sukirem ti Dios ken sumiasika iti nalinteg a dana no tumaud dagiti pakarigatan. Ania ti mabalin nga aramiden ni Satanas tapno maibanagna daytoy?
16. (a) Ania dagiti pamay-an nga us-usaren ni Satanas iti panangikagumaanna a mangitallikud kadagiti tattao iti Dios? (b) Kasano a mabalin nga usaren met ti Diablo dagitoy a pamay-an kenka?
16 Kas nailawlawag iti Kapitulo 10, nadumaduma a pamay-an ti us-usaren ni Satanas iti panangikagumaanna a mangitallikud kadagiti tattao iti Dios. Iti maysa a bangir, dumarup “a kasla leon a ngumerngernger, nga agsapsapul iti alun-onenna.” (1 Pedro 5:8) Gapuna, mabalin nga impluensiaan ni Satanas dagiti gagayyem ken kakabagiam wenno dadduma pay a mangbusor iti panangikagumaam nga agadal iti Biblia ken mangyaplikar kadagiti masursurom. * (Juan 15:19, 20) Iti sabali a bangir, ni Satanas “pagbalbalinenna ti bagina a kasla anghel ti lawag.” (2 Corinto 11:14) Mabalin nga agusar ti Diablo kadagiti nasikap a pamay-an tapno maallilaw ken maisiasika iti nadiosan a wagas ti panagbiag. Mabalin nga usarenna met ti pannakaupay, a nalabit ipariknana kenka a saanka a maikari iti imatang ti Dios. (Proverbio 24:10) Agtignay man ni Satanas a kasla “leon a ngumerngernger” wenno kasla “anghel ti lawag,” maymaysa ti ikarkaritna: Ibagbagana a no maipasangoka kadagiti suot wenno sulisog, tallikudam kano ti Dios. Kasanom a masungbatan ti karitna ken mapaneknekan ti kinatarnawmo iti Dios, kas ken Job?
PANANGTUNGPAL KADAGITI BILIN NI JEHOVA
17. Ania ti kangrunaan a makagapu a tungpalentayo dagiti bilin ni Jehova?
17 Masungbatam ti karit ni Satanas no agbiagka iti wagas a makaay-ayo iti Dios. Ania ti ramanen daytoy? Sumungbat ti Biblia: “Masapul nga ayatem ni Jehova a Diosmo buyogen ti isuamin a pusom ken isuamin a kararuam ken isuamin a bikasmo.” (Deuteronomio 6:5) Bayat nga umun-uneg ti panagayatmo iti Dios, mapatanormo ti nasged a tarigagay a mangtungpal kadagiti bilinna. Insurat ni apostol Juan: “Daytoy ti kaipapanan ti ayat iti Dios, a tungpalentayo dagiti bilinna.” No ay-ayatem ni Jehova iti amin a pusom, mariknam a “dagiti bilinna saanda a makapadagsen.”—1 Juan 5:3.
18, 19. (a) Ania ti dadduma kadagiti bilin ni Jehova? (Kitaem ti kahon a napauluan iti “ Liklikam Dagiti Kagura ni Jehova.”) (b) Kasanotay nga ammo a saan nga ipaaramid ti Dios ti ditay kabaelan nga aramiden?
18 Ania dagiti bilin ni Jehova? Karaman kadagitoy dagiti aramid a masapul a liklikantayo. Kas pagarigan, kitaem ti kahon a napauluan iti “ Liklikam Dagiti Kagura ni Jehova.” Nailista dita dagiti aramid a nalawag a kondenaren ti Biblia. No kitaem, kasla awan pagdaksan ti dadduma kadagita nga aramid. Ngem no utobem dagiti naisitar a teksto, maamirismo a nainsiriban gayam dagiti linteg ni Jehova. Nalabit a ti panangbalbaliw kadagiti dati nga aramidmo ti karirigatan a karit a naipasango kenka. Ngem dakkel a pannakapnek ken ragsak ti itden kenka ti panagbiag iti wagas a makaay-ayo iti Dios. (Isaias 48:17, 18) Ken kabaelam dayta. Kasanotay nga ammo?
19 Saan nga ipaaramid ni Jehova ti ditay kabaelan nga aramiden. (Deuteronomio 30:11-14) Ad-adda nga ammona ti kabaelantayo ken ti ditay kabaelan nga aramiden. (Salmo 103:14) Maysa pay, maipaayannatayo ni Jehova iti kired nga agtulnog kenkuana. Insurat ni apostol Pablo: “Ti Dios matalek, ket saannanto nga ipalubos a masulisogkayo iti labes ti kabaelanyo nga itured, no di ket maigiddan iti pannakasulisog aramidennanto met ti dalan a pagruaran tapno mabalinanyo nga ibturan dayta.” (1 Corinto 10:13) Tapno makapagibturka, mabalin nga ipaayannaka pay ketdi ni Jehova iti “pannakabalin a nalablabes ngem ti gagangay.” (2 Corinto 4:7) Kalpasan ti panangibtur ni Pablo iti adu a pakasuotan, naikunana: “Ta iti amin a bambanag addaanak iti bileg gapu iti daydiay mangmangted kaniak iti pannakabalin.”—Filipos 4:13.
PANANGPATANOR KADAGITI NADIOSAN A KUALIDAD
20. Ania dagiti nadiosan a kualidad a nasken a patanorem, ken apay a napateg dagitoy?
20 Siempre, saan laeng a panangliklik kadagiti banag a kagura ni Jehova ti ramanen ti panangay-ayo kenkuana. Nasken met nga ayatem dagiti banag a makaay-ayo kenkuana. (Roma 12:9) Saan kadi a kaay-ayom a kadua dagidiay kapadam iti kapanunotan, paginteresan, ken prinsipio? Kasta met ni Jehova. Sursuruem ngarud nga ayaten dagiti banag a napateg ken ni Jehova. Nadakamat ti dadduma kadagitoy iti Salmo 15:1-5, a pakabasaantayo iti maipapan kadagidiay ibilang ti Dios a gagayyemna. Dagiti gagayyem ni Jehova iparangarangda ti aw-awagan ti Biblia a “bunga ti espiritu.” Ramanenna dagiti kualidad a kas iti “ayat, rag-o, talna, mabayag a panagitured, kinamanangngaasi, kinaimbag, pammati, kinaalumamay, panagteppel.”—Galacia 5:22, 23.
21. Ania ti tumulong kenka a mangpatanor kadagiti nadiosan a kualidad?
21 Ti regular a panagbasa ken panagadal iti Biblia ket tumulong kenka a mangpatanor kadagiti nadiosan a kualidad. Ket ti panangammo kadagiti bilin ti Dios tulongannaka a mangitunos iti pampanunotmo iti panunot ti Dios. (Isaias 30:20, 21) No naun-uneg ti panagayatmo ken ni Jehova, napigpigsa met ti tarigagaymo nga agbiag iti wagas a makaay-ayo iti Dios.
22. Ania ti maibanagmo no agbiagka iti wagas a makaay-ayo iti Dios?
22 Nasken ti panagregget tapno makapagbiagka iti wagas a makaay-ayo ken ni Jehova. Ti Biblia iyarigna ti panangbalbaliw iti biagmo iti pananguksob iti daan a personalidad ken panangikawesmo iti baro a personalidad. (Colosas 3:9, 10) Ngem maipapan kadagiti bilin ni Jehova, insurat ti salmista: “Iti panangsalimetmet kadakuada adda dakkel a gunggona.” (Salmo 19:11) Mapaneknekamto met a makagunggona unay ti panagbiag iti wagas a makaay-ayo iti Dios. No aramidem dayta, masungbatam ti karit ni Satanas ken maparagsakmo ti puso ni Jehova!
^ par. 16 Di kayat a sawen daytoy a direkta a kontrolado ni Satanas dagidiay bumusor kenka. Ngem ni Satanas ti dios daytoy a sistema dagiti bambanag, ket adda ti intero a lubong iti babaen ti pannakabalinna. (2 Corinto 4:4; 1 Juan 5:19) Namnamaentayo ngarud nga adu ti saan nga agbibiag iti nadiosan a wagas, ket dagiti dadduma busorendaka.


text:
Uppat a Banag a Rumbeng a Maammuam Maipapan iti Diborsio
Kalpasan a natingitingdan ti kakaro ti nadadael, adda pagpilian dagiti makimbalay—rakrakenda wenno tarimaanenda.
KASTA met kadi ti kasasaad ti panagasawayo? Nalabit dinadael ti asawam ti panagtalekmo kenkuana wenno saankan a naragsak iti dennana gapu iti masansan a panagapayo. No kasta, nalabit mapampanunotmo, ‘Napukawen ti panagayatmi iti maysa ken maysa’ wenno ‘Talaga a saankami nga agkabagay’ wenno ‘Dimi ammo ti nasnastrekmi idi nagkasarkami.’ Mabalin a pampanunotem pay ketdin, ‘Nasken siguro nga agsinakamin.’
Sakbay nga agdarasudoska a makidiborsio, agpanunotka. Ti diborsio dina kanayon a pagpatinggaen dagiti problemam iti biag. Imbes ketdi, masansan a masuktan laeng dagita kadagiti sabali pay a problema. Iti librona a The Good Enough Teen, namakdaar ni Dr. Brad Sachs: “Ar-arapaapen dagiti agsina nga agassawa ti nakasaysayaat a panagdiborsio—ti dagus ken permanente a panagpatingga ti nakalkaldaang ken kasla bagyo a problemada, ket mapasarandan ti natalna ken makaay-ayo a kasasaad. Ngem di pulos mapasamak ti kasta no kasano nga awan ti perpekto a panagasawa.” Nasken ngarud a naan-anay ti pannakaammom maipapan iti diborsio ken agbalinka a realistiko iti panangsangom iti dayta.
Ti Biblia ken ti Diborsio
Ti diborsio ket ibilang ti Biblia a serioso a banag. Kunana a kagura ni Jehova a Dios dayta ken ibilangna a pananggulib ti panangisina ti maysa iti asawana, nalabit tapno makiasawa iti sabali. (Malakias 2:13-16) Ti panagasawa ket permanente. (Mateo 19:6) Adu a panagasawa a narakrak gapu kadagiti narabaw a rason ti nasalbar koma no nagbalin laeng nga ad-adda a manangpakawan dagiti agassawa.—Mateo 18:21, 22.
Nupay kasta, ti Biblia ipalubosna ti panagdiborsio ken panagasawa manen ngem iti maysa laeng a rason—ti pannakikamalala. (Mateo 19:9) No ngarud naammuam a liniputannaka ti asawam, adda karbengam a makisina wenno makidiborsio. Saan koma nga ipapilit ti dadduma ti kapanunotanda kenka, ken saan met a panggep daytoy nga artikulo nga idiktar ti aramidem. Sikanto ti aglak-am kadagiti ibunga dayta; gapuna, sika ti rumbeng nga agdesision.—Galacia 6:5.
Ngem kinuna ti Biblia: “Daydiay nasaldet utobenna dagiti addangna.” (Proverbio 14:15) Uray ngarud no adda nainkasuratan a rasonmo a makisina, nasayaat no panunotem a naimbag ti pagbanagan dayta. (1 Corinto 6:12) Kuna ni David a taga-Britania: “Pampanunoten ti dadduma a nasken nga agdesisionda a dagus. Ngem gapu ta napadasakon ti nakidiborsio, makunak a masapul a tutorem a panunoten ti bambanag.” *
Usigentayo ti uppat a napateg nga isyu a nasken a panunotem a naimbag. Bayat nga ar-aramidentayo dayta, tandaanam nga awan kadagiti nadakamat a nakidiborsio ti agkuna a nagkamalida iti desisionda. Nupay kasta, ipakita dagiti komentoda ti dadduma kadagiti problema a masansan a tumaud sumagmamano a bulan wenno tawtawen pay ketdi kalpasan ti panagsinada.
1 Problema iti Kuarta
Ni Daniella idiay Italia ket 12 a tawenen a kasado idi naduktalanna nga adda relasion ni lakayna iti maysa a katrabahuanna. “Idi naammuak,” kuna ni Daniella, “innem a bulanen a masikog ti babaina.”
Kalpasan a nakisina, inkeddeng ni Daniella ti makidiborsio. Kunana: “Inkagumaak a salbaren ti panagasawami, ngem intultuloy ni lakayko ti nagbabai.” Para ken Daniella, umiso ti inaramidna a desision. Ngem kaskasdi a kinunana: “Di nagbayag kalpasan a nagsinakami, rimmigat ti panagbiagko. Adda pay tiempo nga uminumak lattan iti sangabaso a gatas ta awan pangrabiik.”
Umasping met iti dayta ti napadasan ni Maria idiay Espania. Kunana: “Dinakamin sussustentuan ti dati a lakayko, ken nasken nga igaedko ti agtrabaho tapno mabayadak dagiti utangna. Napilitanak met a pimmanaw iti komportable a balaymi sa nagnaedak iti bassit nga apartment iti saan a natalged a lugar.”
Kas ipakita dagitoy a kapadasan, ti panagsina ket masansan nga agresulta iti panagproblema ti babai maipapan iti kuarta. Kinapudnona, sigun iti pito a tawen a panagadal idiay Europa, nupay umadu iti 11% ti mateggedan ti lallaki kalpasan ti panagdiborsio, bumaba iti 17% ti mateggedan ti babbai. “Narigat dayta para iti dadduma a babbai,” kuna ni Mieke Jansen a nangidaulo iti panagadal, “ta masapul nga aywananda dagiti ubbing ken agsapulda iti trabaho bayat nga ib-ibturanda ti nasaem nga epekto ti diborsio.” Impadamag ti Daily Telegraph ti London a sigun iti dadduma nga abogado, dagita ti makagapu nga “agpanunot a naimbag dagiti tattao no makidiborsioda wenno saan.”
Ti mabalin a mapasamak: No makidiborsioka, mabalin a bumassit ti mateggedam. Mabalin met a mapilitanka nga umakar iti pagnaedan. No sika ti pakaipoderan ti annakyo, mabalin a marigatanka a mangsuporta iti bagim ken marigatanka pay a mangipaay kadagiti kasapulan ti annakyo.—1 Timoteo 5:8.
2 Problema iti Panangaywan Kadagiti Annak
“Diak pulos ninamnama nga agbabai ni lakayko,” kuna ni Jane a taga-Britania. “Nasakit met unay ti nakemko ta dakami payen ti pinanawanna.” Indiborsio ni Jane ni lakayna. Agingga ita, isu ket kombinsido nga umiso ti inaramidna, ngem admitirenna: “Ti maysa a pakarigatak idi ket ti panagbalin nga ina ken ama kadagiti annakmi. Kapilitan a sisiak idi ti agaramid kadagiti desision.”
Umasping iti dayta ti kasasaad ti diborsiada a ni Graciela idiay Espania. Kunana: “Siak ti nakaipoderan ti baritok nga agtawen iti 16. Ngem narigat ti agaywan iti agtutubo, ken diak nakasagana nga agmaymaysa a mangpadakkel kenkuana. Inaldaw ken rinabii nga agsangsangitak. Panagriknak ket kurang ti maar-aramidak kas maysa nga ina.”
Adda pay sabali a problema a maipasango kadagidiay agsinnublat nga agaywan iti annak—masapul a makisaritada iti dati nga asawada maipapan kadagiti sensitibo a banag a kas iti urnos ti panangsarungkar, panangsustento, ken panangdisiplina iti annak. Kinuna ni Christine a diborsiada idiay Estados Unidos: “Saan a nalaka ti makitinnunos iti dati nga asawam. Agduduma ti mabalin a mariknam, ket no saanka a naannad, posible nga usarem ti anakyo tapno laeng masurot ti kayatmo.”
Ti mabalin a mapasamak: Mabalin a saanmo a kayat ti desision ti korte maipapan iti pannakaaywan ti anakyo. No agsinnublatkayo nga agaywan, mabalin nga iti panangmatmatmo, ti dati nga asawam ket saan a rasonable no maipapan kadagiti nadakamaten a banag kas iti panangsarungkar, panangsustento, ken dadduma pay.
3 Ti Epekto Kenka ti Diborsio
Saan la a namnaminsan a nakilalaki ti asawa ni Mark a taga-Britania. “Idi inulitna dayta,” kinunana, “diakon matukod a panunoten nga aramidennanto manen ti kasta.” Indiborsio ni Mark ni baketna, ngem kaskasdi nga adda pay laeng riknana kenkuana. “Ipagarup dagiti tattao a makatulongda kaniak no agibagada kadagiti saan a nasayaat maipapan iti dati nga asawak; ngem saan a kasta ti epektona,” kunana. “Saan a kaskarina nga agkupas ni ayat.”
Napalaus met ti ladingit ni David a nadakamat itay idi naammuanna a nakilalaki ni baketna. “Diak pulos ipagarup a maaramidna dayta,” kinunana. “Kayatko koma nga agkatakunaynaykami inggat’ tungpal biag a kadua dagiti annakmi.” Inkeddeng ni David nga idiborsio ni baketna, ngem agduadua maipapan iti masanguananna gapu iti dayta. Kinunana: “Pinampanunotko no addanto pay ngata pudno a mangipateg kaniak wenno amangan ta maulitto ti napasamak no mangasawaak manen. Naksayanen ti panagtalekko iti bagik.”
No nakidiborsiokan, gagangay laeng nga agkakanat dagiti mariknam. Ngamin, nalabit ay-ayatem pay laeng daydiay nga iti naminsan, nagbalin a kaparparagpagmo. (Genesis 2:24) Iti kasumbangirna, nalabit sakiten unay ti nakemmo ti napasamak. “Uray adun a tawen ti naglabas,” kuna ni Graciela a nadakamaten, “kaskasdi a mariribukanka, mariknam a naibabainka, ken nakapimpimanka. Sumiplot ita panunotmo dagidi naragsak a kanito ti panagasawayo, ken malagipmo: ‘Sangkaibagana idi a saan nga agbiag no awanak. Loklokuennak la kadi idi? Apay a napasamak daytoy?’”
Ti mabalin a mapasamak: Nalabit makapungtotka ken nasakit pay la ti nakemmo iti panangmaltrato kenka ti asawam. Mabalin nga adda dagiti kanito a malapunoska iti liday.—Proverbio 14:29; 18:1.
4 Ti Epekto ti Diborsio Kadagiti Annak
“Nakalkaldaang,” kuna ti diborsiado a ni José idiay Espania. “Ti kasaeman ket idi naduktalak a ti gayam kayongko, nga asawa ni adingko, ti lalaki ni baketko. Kayatko idin ti matay.” Narikna ni José a ti dua nga annakda a lallaki nga agtawen iti dua ken uppat ket naapektaran met iti inaramid ni nanangda. Kinunana, “Dida maaw-awatan ti kasasaad. Dida ammo no apay a ni metten ulitegda ti kabbalay ni nanangda ken no apay a napankami nakikabbalay nga agaama iti ayan da Nanang ken ti adingko a babai. No adda papanak, damagenda, ‘Kaanokayo nga agawid?’ wenno kunaenda, ‘Tatang, dinakam pampanawan!’”
Dagiti ubbing ti masansan a di maikabkabilangan a biktima ti diborsio. Ngem kasanon no talaga a di agkatunosan dagiti nagannak? Iti kasta a kasasaad, talaga kadi a ti diborsio ket “nasaysayaat para kadagiti annak”? Kadagiti kallabes a tawen, adu ti kumonkontra iti dayta a kapanunotan—nangruna no saan met a nakaro dagiti problema ti agassawa. Kuna ti libro a The Unexpected Legacy of Divorce: “Adu nga adulto a nakalidliday ti panagasawada ti maklaat no maammuanda a kontenton dagiti annakda. Awan aniamanna kadakuada no agduma ti kuarto da nanang ken tatangda basta la ketdi agkakaduada a sangapamiliaan.”
Di mailibak, masansan a madlaw dagiti annak no di agkatunosan ti nagannakda, ken dakes ti epekto ti kasta a kasasaad iti naganus a panunot ken sensitibo pay laeng a pusoda. Nupay kasta, biddut ti panangipapan nga automatiko a pagsayaatan dagiti annakda ti panagdiborsio. “Ti urnos ti panagasawa ket makatulong kadagiti nagannak a mangtaginayon iti kalkalainganna ken di agbaliwbaliw a disiplina nga ipangag dagiti annak, uray no ti panagasawada ket saan unay a kas iti tartarigagayanda,” sigun kada Linda J. Waite ken Maggie Gallagher iti libroda a The Case for Marriage.
Ti mabalin a mapasamak: Nakalkaldaang ti epekto ti diborsio kadagiti annakyo, nangruna no dimo ida paregtaen a maaddaan iti nasayaat a relasion iti dati nga asawam.—Kitaem ti kahon a “Maip-ipit.”
Insalaysay daytoy nga artikulo ti uppat a banag a nasken nga usigem a naimbag no pampanunotem ti makidiborsio. Kas nadakamaten, no saan a nagmatalek ti asawam, adda kenkan a mangngeddeng. Aniaman ti desisionmo, masapul a panunotem dagiti ibungana. Ammuem dagiti karit a pakaipasanguam, ken agsaganaka a mangdaer kadagita.
Kalpasan ti panangusigmo, nalabit maamirismo a mas nainsiriban no ikagumaanyo a pasayaaten ti relasionyo nga agassawa. Ngem talaga kadi a posible dayta?
^ par. 8 Nabaliwan dagiti nagan iti daytoy nga artikulo.


text:
Thursday, September 8, 2011
TALLO A LAMISAAN KEN 120 MONOBLOC ARMCHAIRS, INTED NI CONG. RYAN SADIAY SISIM NATIONAL HIGH SCHOOL
Cabugao, Ilocos Sur – Paset ti programa ni Mayor Ediboy S. Cobangbang, Jr. ti pannakaitandudo ti edukasion kadagiti umili nangruna kadagiti barbarangay nga adayo iti pageskuelaan ti sekundaria.
Iti pagdurdur-asan ti kasasaad ti eskuela, adda umabot a 60 nga estudiante ti First Year Level a nagenrol iti CY 2011-2012.
Segun ken ni Sisim Brgy. Captain Ruben Siruno, dakkel a pribilehio daytoy a naited a pannakaipasdek ti eskuela-sekundaria iti barangayda ta dagiti nagturpos ti elementaria itay CY 2011 ditoy lugarda ket isuda ti kangrunaan a nagenrol ti pagadalan iti umuna a tukad ti sekundaria ken manamnama pay nga isudanto manen ti manglitup iti umag-agpang a year level ti pageskuelaan iti sumaruno a panagbabasa.
Itay Setiembre 7, 2011, nangted ti opisina ni Congressman Ryan Luis V. Singson, Umuna a Distrito ti Ilocos Sur ti tallo a lamisaan ken 120 a monobloc armchairs kas pangtulongna ti kasapulan ti nadakamat a pagadalan-sekundaria.
Manamnama a masolbaren ti pakaseknan dagiti agkakadarapat a barangays maipapan iti panagbasa dagiti annakda iti haiskul kas iti Maradodon, Catucdaan, Cael-layan, ken Alinaay ta mawidawidanen dagiti ubbing a mapan agbasa kadaytoy a naluktan a pagadalan. # (Insurat ni Joed Sajonia)
Posted by Bayan ng Cabugao, Ilocos Sur at 8:32 AM
Subscribe to: Post Comments (Atom)


text:
Manoa
Ti Mānoa ket maysa a ginget ken arubayan ti Honolulu, Hawai'i, Estados Unidos, agarup a maysa a kilometro iti daya ti puseg ti ili ti Honolulu ken kaguddua a kilometro iti Waikīkī. Awid ti Mānoa ti Universidad ti Hawaiʻi iti Mānoa, ti kangrunaan a campus ti Sistema iti Universidad ti Hawaiʻi. Ti unibersidad ket addaan kadagiti nadumaduma a pakultad ken lugar a pagatengan dagiti estudiante idiay Mānoa.
Aggapu iti waig ti Mānoa idiay arisadsad iti Burayok iti Mānoa, lasatenna ti ginnget agingga sabatenna ti waig iti Palolo. Agsilpo dagitoy a waig a mapan iti Ala Wai Canal. Nairuam dagiti taga-Mānoa a malaylayus gapu ti masansan a panagtutudo.
Ti kayatna sawen ti Mānoa ket napuskol iti pagsasao a Hawayano.
Daiti nagibasaran[urnosen | urnosen ti taudan]
Pukui, M. K., S. H. Elbert, and E. T. Mookini. The Pocket Hawaiian Dictionary with a Concise Hawaiian Grammar. University of Hawaii Press, Honolulu, HI, USA. 1975, p.104


text:
PANAGGUUMMONG
(Sinurat para iti 2009 DWCL International Grand Reunion, Hawaiian Hilton Village, Honolulu, Hawai’i, May 2, 2009)
Umaytayo amin ita iti salonan ti kebbakebba
Lagip laeng ti pagpuonan kadagitoy a duadua
Nga iti daytoy a rabii ket ti pananggibus aripapa
Ngamin ta kastoy ti saritaan: ti mutia ket iti ima
Ikutantayo daytoy kas panangikut kakaisuna nga alipaga
Nga iti barukongtayo ket ti sagrado nga apuy ti kararua
Saantayo a nagpapaudi kadagiti panaglak-am
Kadagiti adu a pannakidaya kadagiti pagnakman.
Datayo dagiti in-inabot’ Divine Word College iti saririt
A koma iti nagkaadu a pakasaritaan maipagtangtangsit
Ket ita daytoy ti aldaw ti panagtagiben manen
Panagsubli kadagiti amin a ladawan a nasken
Kas iti sirmata dagiti nasantuan nga aldaw
Nga iti likmot ti pagadalan ket di aglagaw
Tapno iti paripirip dagiti malem ket ti narayray a silaw
A kadagiti sulinek dagiti siled ket ti din pannakawaw
A kadagiti barukong ket adda kas tagainep
A kadagiti agragut a rikna ket ti darepdep
Nga iti udina ket ti naayat a panangipannakkel
Ti Divine Word College, pagadalan a basingkawel
Kadagiti magapuanan dagiti adalan a minuli
Kadagiti duduogan a tulagan para iti puli
Ta ti Divine Word, kadagiti pasiliona iti agnanayon
Ket ti awanan patingga a sursurona, agkankannayon
Ti awan patinggana a panagarapaap iti sursuro
A kadagiti bangkag ti puso ket ditoy nga agpullo
Ket ita, iti daytoy a panagguummong iti adayo
Ket ti ladawan iti barukong ti pagadalan nga inatayo
Iti saklotna ket dagiti amin nga imbagtayo
Nga iti labes dagiti oras ket ti panagkurno
Sagrapentayo ngarud ita ti basbas ti taripnong
Datayo nga iti pagadalan nga ina nagsalinong
Tapno kadagiti tiempo ti naunday a ngatangata
Ken ti pannakapatalged kadagiti adu a duadua
Manot’ naibati a kaasi, imbatit’ di nanglipat nga ili?
Mano met dagiti aniwaas ti kinaasinno ti naisubli?
Ti adda ita kadagiti maibinggas agguumong a balikas
Nga iti pananglaglagip ket napalabasen ti ranggas
Datayo amin ti kasilpo dagitoy: datayo ken aminen
Iti daytoy a taripnong dagiti amin a langenlangen
Datayo nga immadayo iti pagadalan tapno agsubli
Agapon kas iti init iti malem iti saklot natalimeng a rabii
Mano, mano kadatayo dagiti agsublit’ atiddog a lagip
A kadagiti sinilong ti pagadalan a dati ti agparipirip
Ket sadiay ti kasin-awan pay laeng a danum ti bubon
Nga iti bigat ket ti agur-uray a makaep-ep a daton?
Kastat’ Divine Word: sadiaytayo a nagsakdot’ adal
Sadiaytayo a kadagiti agdan daytoy ket nagpangal
Maysa iti kada addang, dua iti kada ubing a kibaltang
Ngem ta ti Divine Word College ti rugit’ panagimatang
Nga iti awanan ressat dagiti araraw a nabiag
Ket irurukma dagiti amin a sanaang iti kalasag
Iti panagguummongtayo a kas adalan a manglaglagip
Ket ti panangsaluad ti panagipateg ti sursuro iti isip
Aurelio Solver Agcaoili, PhD
University of Hawaii at Manoa, Honolulu, HI


text:
Pagsasao a Hebreo
Ti Hebreo wenno Ebreo (/ˈhiːbruː/) (עִבְרִית, Ivrit, Pannakabalikas a Hebreo (tulong·paammo)) ket maysa a Laud a Semitiko a pagsasao iti pamilia ti pagsasao nga Aproasiatika. Iti kultura, daytoy ket naipammategan dagiti Hudio ken sabsabali a a grupo ti relihion a kas iti pagsasao dagiti tattao a Hudio, uray no dagiti sabsabali a Hudio a pagsasao ket nagtaud da kadagiti diaspora a Hudio, ken ti pagsasao a Hebréo ket naususar pay babaen dagiti saan a Hudio a grup-grupo, a kas dagiti minaig nga etniko a dagiti Samaritanos.
Ti Moderno a Hebreo ket maisasao babaen dagiti kaaduan a walo a riwriw a tattao idiay Israel, nga ti Klasiko a Hebreo ket inususar para ti panag-kararag wenno panagadal dagiti Hudio a komunidad iti sanglubongan. Daytoy a pagsasao ket nasaksian manipud ti maika-10 a siglo BCE [2] iti kinaudi a Maikadua a Templo a panawen, kalpasan idi naparang-ay ti pagsasao iti Misna a Hebréo. Ti Moderno a Hebreo ket maysa kadagiti opisial a pagsasao iti Israel, a maikaduaan na ti Arabiko.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Akademia ti Pagsasao a Hebreo (iti Hebreo) (iti Ingles)


text:
Mainit, Surigao del Norte
Ti Mainit ket maysa a maika-4 a klase nga ili iti probinsia ti Surigao del Norte iti Filipinas.
Dagiti baranggay[urnosen | urnosen ti taudan]
Ti Mainit ket nabingbingay a politikal kadagiti 21 a barbaranggay.[2]
- Binga
- Bobona-on
- Cantugas
- Dayano
- Mabini
- Magpayang
- Magsaysay (Pob.)
- Mansayao
- Marayag
- Matin-ao
- Paco
- Quezon (Pob.)
- Roxas
- San Francisco
- San Isidro
- San Jose
- Siana
- Silop
- Tagbuyawan
- Tapi-an
- Tolingon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Surigao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Surigao del Norte". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Thursday, February 28, 2013
PROYEKTO A PAGLINONGAN TI BRGY. BONIFACIO, NAPATAKDEREN
Cabugao, Ilocos Sur – Naipasdeken ti pakabuklan ti Covered Court a tinartarigagayan ti Konseho ti Barangay ken bumarangay ti Brgy. Bonifacio, Cabugao, Ilocos Sur. Masarakan daytoy a patakder iti dumna iti Barangay Hall, Brgy. Bonifacio, Cabugao, Ilocos Sur.
Iti pannaki-amad ti Web In-Action iti Pebrero 27, 2013, imbatad ni Brgy. Captain Valentin S. Tuyor, Jr. a maragsakanda iti Konseho ta addan napatakder a pasilidad a mangted ti pagnam-ayan ti sapasap a makausar gapu iti pataudenna a paglinongan kangrunaanna no adda maaramid nga okasion.
Impeksa pay ni Kapitan Jun S. Tuyor ti naan-anay a panagyamanda kada Diputado Ryan Luis V. Singson iti pannakaaramid ti proyekto ken kasta met iti panangtarabay ti LGU Cabugao nga idauluan ni Mayor Edgardo “Ediboy” S. Cobangbang, Jr. # (Web In-Action)
Iti pannaki-amad ti Web In-Action iti Pebrero 27, 2013, imbatad ni Brgy. Captain Valentin S. Tuyor, Jr. a maragsakanda iti Konseho ta addan napatakder a pasilidad a mangted ti pagnam-ayan ti sapasap a makausar gapu iti pataudenna a paglinongan kangrunaanna no adda maaramid nga okasion.
Impeksa pay ni Kapitan Jun S. Tuyor ti naan-anay a panagyamanda kada Diputado Ryan Luis V. Singson iti pannakaaramid ti proyekto ken kasta met iti panangtarabay ti LGU Cabugao nga idauluan ni Mayor Edgardo “Ediboy” S. Cobangbang, Jr. # (Web In-Action)
Posted by Bayan ng Cabugao, Ilocos Sur at 10:03 AM
Subscribe to: Post Comments (Atom)


text:
Shahnameh
Ti Shahnameh wenno Shahnama (Persiano: شاهنامه panangibalikas [ʃɒːhnɒːˈme], "Ti Libro dagiti Ari") ket ti atiddog nga epiko a daniw a sinurat babaen ti Persiano a mannaiw a ni Ferdowsi idi baetan ti c. 977 ken 1010 CE ken daytoy ti nailian nga epiko ti Kalatakan nga Iran. Daytoy ket buklen dagiti 60,000 a berso,[1] ti Shahnameh ket isu ti kaatiddogan nga epiko a sinurat babaen ti maymaysa a mannaniw iti ubong. Daytoy ket kangrunaan a mangibaga ti mitiko ken ti dadduma ti historikal a napalabas ti Persiano nga Imeprio manipud iti pannakapartuat ti lubong aginggana ti Islamiko a panagrukma ti Persia idi maika-7 a siglo. Ita nga aldaw ti Iran, Apganistan ken ti kaaduan iti rehion a naimpluensiaan babaen ti Persiano a kultura (a kas it Georgia, Armenia, Turkia, ken Dagestan) ket mangselebrar iti daytoy a nailian nga epiko.
Ti obra ket ket sentral iti kinapangruna iti Persiano a kultura, ken naipammategan a literario a maestra obra, ken depenitibo iti etno-nasional a kultural nga identidad ti moderno nga aldaw nga Iran ken Apganistan.[2] Daytoy ket nangruna pay kadagiti kontemporaneo nga agraraem iti Soroastrianismo, gapu ta daytoy ket tugotanna ti historikal a silsilpo a nagbaetan dagiti ununa ti relihion iti ipupusay ti naudi a Sasanida a nagturay ti Persia idi las-ud ti panagrukma ti Muslim ken ti panagpatingga ti impluensia ti Soroastrianismo idiay Iran.
Dagiti linaon
Komposision[urnosen | urnosen ti taudan]
Ni Ferdowsi ket nangrugrugi a nangsurat ti Shahnameh idi977 A.D ken nakompletona daytoy idi 8 Marso 1010.[3] Ti Shahnameh ket monumento ti daniw ken historiograpia, gapu ta nangruna daytoy a daniw a panangibaga manen ni Ferdowsi, dagiti kontemporaneona, ken dagiti sinarununa a kas naikeddeng a pannakalagip ti taga-ugma a pakasaritaan ti Iran. Adu kadagiti kastoy a pannakalagip ket addan kadagiti prosa,ti maysa a kas pagarigan ket ti Shahnameh ni Abu-Mansur Daqiqi. Ti bassit a paset ti obra bi Ferdowsi, kadagiti pasahe a naiwarwaras iti amin a paset ti Shahnameh, ket intero daytoy a bukodna a pinarnuay.
Ti Shahnameh ket maysa nga epiko a daniw kadagiti sumurok a 50,000 dagiti dua a linia ti metro, a naisurat idi nasapa a Moderno a Persiano. Daytoy ket kangrunaan a naibatay iti obra a prosa iti isu met laeng nga inumnong iti nasapa a biag ni Ferdowsi iti natibona a Tus. Daytoy a prosa ti Shahnameh ket kaaduan met a patarus iti obra a Pahlavi (tengnga a Persiano), nga ammo a kas ti Xwadāynāmag ("Libro dagiti Ari"), ti naudi nga umnong ti Sasanida iti pakasaritaan dagiti ari ti Persia manipud dagiti mitiko a panawen aginggana ti panagturay ni Khosrau II (590–628). Ti Xwadāynāmag ket naglaon iti historikal a pakaammo iti naud-udi a paset ti panawen ti Sasanida, ngem agparparang a saan a nangala iti ania man a historikal a tataudan para iti nasapsapa a paset ti panawen ti Sasanida (maika-3 aginggana ti maika-4 a sigsiglo).[4] Ni Ferdowsi ket nanginayon ti meterial a nangituloy ti istoria aginggana pannakaabak dagiti Sasanida babaen dagiti Arabo iti tegnga ti maika-7 a siglo.
Ti immuna a nangpadas iti panagaramid kadagiti berso iti kroniko ti Pahlavi ket ni Abu-Mansur Daqiqi, ti kontemporaneo ni Ferdowsi, ti mannaniw iti korte dagiti Samanida, a napatinggaan iti naranggas kalapsan ti pannakakomplto dagiti 1,000 a berso. Dagitoy a berso, a naipanggep iti irurumsua ti propeta Zoroastro, ket nairaman kalpasanna babaen ni Ferdowsi, nga inakuna iti bukodna a daniw. Ti estilo ti Shahnameh ket mangipakpakita dagiti pakailasinan iti naisurat ken naisao a literatura . Adda met dagiti nagtunton a ni Ferdowsi ket nagusar pay ti Zoroastriano a nasks, ken nagusar pay ti taudan manipud iti Chihrdad a napukaw itan.
Dagiti adu pay a taudan ti Pahlavi ket nausar iti panagsurat ti epiko, tikadayegan iti daytoyket ti Kārnāmag-ī Ardaxšīr-ī Pābagān, a kasisigud a naisurat idi las-ud ti naladaw a panawen ti Sasanida ken nangited kadagiti panaglagip no kasano a nagturay ni Ardashir I ken gapu iti daytoy a historikal a kaasideg, daytoy ket naipagpagarup a umiso unay. Ti teksto ket naisurat iti naladaw a Tengnga a Persiano, ken isu daytoy ti dagus a nagtaudan ti Moderno a Persiano. Isu a ti adu a paset dagiti historikal a kroniko a naited iti Shahnameh ket naibatay iti daytoy nga epiko ken adda met ti pudno a nadumaduma nga insasao ken dagiti balikas a mabalin a maipada iti nagbaetan dagiti dua a nagtaudan segun kenni Zabihollah Safa.[5]
Segun ti maysa a panaglagip kadagiti taudan, ti Persiano nga agnagan iti Dehqan iti korte ni Ari Anushehrawan Dadgar ken nagsurat ti adu ti tomon a alibro iti porma ti prosa, nga ammo kas ti Khoday Nameh. Kalpasan ti pannakatnag ti Irani nga Imperio, ti Khoday Nameh ket nagbalin a tagikua ni Ari Yaqub Lais ken kalapasanna ti ari ti Samani a ni Nuh ket binilinna ni mannaniw a ni Daqiqi a mangkompleto, ngem ni Daqiqi pinatay met idi ti aadipenna. Ni Ferdowsi ket nakala ti libro manipud iti gayyemna.
Dagiti taudan ken dagiti nagibasaran[urnosen | urnosen ti taudan]
Ti mannaniw a ni Moniruddin Yusuf (1919–1987) ket nangipatrus ti napno a bersion ti 'Shahnameh' iti pagsasao a Bengali (1963–1981). Daytoy ket naipablaak babaen ti Nailian nga Organisasion ti Bangladesh 'Bangla nga Akademia', kadagiti 6 a tomo, idi Pebrero 1991.
Persiano a teksto[urnosen | urnosen ti taudan]
- A. E. Bertels (editor), Shax-nāme: Kriticheskij Tekst, 9 a tomtomo (Moscow: Izdatel'stvo Nauka, 1960–71) (maipapan ti eskolar a Persiano a teksto)
- Jalal Khāleghi Motlagh (editor), Ti Shahnameh, kadagiti 12 a tomo a buklen dagiti walo a tomo ti teksto ken uppat a tomo dagiti panagipalpalawag a nota. (Bibliotheca Persica, 1988–2009) (maipapan iti eskolar a Persiano a teksto). Kitaen ti: Sentro para kadagiti Irani a Panagadadal, Unibersidad ti Columbia.
Dagiti pannakaampon[urnosen | urnosen ti taudan]
- Rostam: Sarsarita manipud iti Shahnameh (Nangipablaak: Hyperwerks 2005), Ti Sarita ni Rostam ken Sohrab ISBN 0-9770213-1-9, moderno nga Ingles a Grapiko a Nobela.
- Rostam: Panagsubli ti Ari (Nangipablaak: Hyperwerks 2007), Ti Sarita ni Kai-Kavous ken Soodabeh ISBN 0-9770213-2-7, moderno nga Ingles a Grapiko a Nobela.
- Rostam: Pannakigubat Kadagiti Deev (Nangipablaak: Hyperwerks 2008), Ti Sarita ti Sairo a Puraw a Deev ISBN 978-0-9770213-3-8, moderno nga Ingles a Grapiko a Nobela.
- Rostam: Panagbiruk ti Ari (Nangipablaak: Hyperwerks 2010), Ti Sarita ti Kinaubing ni Rostam ISBN 978-0-9770213-4-5, moderno nga Ingles a Grapiko a Nobela.
Adu pay a mabasbasa[urnosen | urnosen ti taudan]
- Shirzad Aghaee, Imazh-ha-ye mehr va mah dar Shahnama-ye Ferdousi (Init ken Bulan iti Shahnama ni Ferdousi, Spånga, Suesia, 1997. (ISBN 91-630-5369-1)
- Shirzad Aghaee, Nam-e kasan va ja'i-ha dar Shahnama-ye Ferdousi (Dagiti Personalidad ken Luglugar iti Shahnama ni Ferdousi, Nyköping, Suesia, 1993. (ISBN 91-630-1959-0)
Paammo[urnosen | urnosen ti taudan]
- ^ Lalani, Farah (13 Mayo 2010). "A thousand years of Firdawsi's Shahnama is celebrated". The Ismaili. Naala idi 24 Mayo 2010.
- ^ Ashraf, Ahmad (30 Marso 2012). "Iranian Identity iii. Medieval Islamic Period". Encyclopædia Iranica. Naala idi 1 Abril 2010.
- ^ Khaleghi-Motlagh, Djalal (26 Enero 2012). "Ferdowsi, Abu'l Qāsem i. Life". Encyclopædia Iranica. Naala idi 27 Mayo 2012.
the poet refers... to the date of the Šāh-nāma’s completion as the day of Ard (i.e., 25th) of Esfand in the year 378 Š. (400 Lunar)/8 Marso 1010
- ^ Zaehner, Robert Charles (1955). Zurvan: a Zoroastrian Dilemma. Biblo and Tannen. p. 10. ISBN 0-8196-0280-9.
- ^ Safa, Zabihollah (2000). Hamase-sarâ’i dar Iran, Tehran 1945.
Dagiti silpo ti ruar[urnosen | urnosen ti taudan]
Midia a mainaig iti Shahnameh iti Wikimedia Commons
Dagiti obra a mainaig iti Shahnameh iti Wikisource (iti Ingles)
- Iraj Bashiri, Dagiti karakter ti Shahnameh ni Ferdowsi.
- Encyclopædia Iranica iti Baysonghori Shahnameh
- Pampanid manipud iti Ilustrado a Manuskrito ti Shahnama
- Dagiti Polieto manipud iti Nalatak a Mongol a Shahnama
- Ti Proyekto Shahnameh
- Heograpiko a Puesto ti Taga-ugma nga Iran iti Shah-Nameh
- Ti nasayaat a naipalawag ken gangani kompleto a kopia ti Shahnamah
- Patarus iti Ingles


text:
Ti Saribitniw ken (daydi) ni Pelagio Alcantara
Saribitniw, a kayatna sawen ket sarita, bitla ken daniw. Maysa a coined word wenno pinutar a sao.
Pinutar ni (daydi) Pelagio A. Alcantara. Maysa kadagiti no dipay ket isuna iti agsursurat iti kaababaan ken kanamsekan a binatog (sentence) a kunam la no naimurian wenno sinaggaysana a pinilina dagiti balikasna. Napili kunak, ta uray no maymaysa wenno dudua laeng a balikas iti mangbukel iti maysa a binatog ket pirmi ti kidagna ken nalaka a maawatan ken nalaka a kumpet iti muging agbasbasa. Naidumduma ngarud dagiti binatogna kadagiti kaadduan a mannurat. Maysa nga istilo a narigat a mapataran.
Sadiwa pay laeng iti lagipko ti pagteng. GUMIL La Union Seminar Abril 7, 1990, a napasamak sadiay Kapitolio ti La Union.
(Seminar ti gunglo -- GUMIL La Union, daydi. Ngem no kastoy nga agseminar ti GLU, umawag-nga-umawag latta daydi Mang Pel (nakasanayanmi a pangawag kenkuana) tapno bumabakami a taga-GUMIL Baguio-Benguet. Kastoy ti kadakkel ti panagayat ni Manong Pel ti GBB. Isu ngamin ti maysa kadagiti naayat a nangtartarabay sipud idi naipasngay idi 1985. Kaduak a dimmar-ay dagiti panuli ken malalaki a mannurat iti Siudad Dagiti Saleng ken naanus a nangtartarabay kaniak tapno mamuliak a kas mannurat, da Pedrito Sanidad, Bagnos Cudiamat ken Art de Castro.
Madama idi iti open forum. Ti nagpaay a lektiurer/moderator kadayta a forum ket daydi Mang Pel.
Ti naidatag idi a napagadalan ket ti maipapan iti Gramatika Ilokana. Daytay agdama nga ortograpia.
Ngem maysa kadagiti panel/lektiurer iti saan a mamati iti agdama a sistema ti ortograpia. Ni Nid Anima, manipud iti Abra. Maysa a mannursuro. Mannurat iti Iluko ken iti English.
Kuna ni Anima a saan kano a maikanatad ti agdama nga ortograpia. Apay kano a saan nga isubli ti daan nga ortograpia a kas iti panagaramat ti letra C, V, F, X, J, UI, ken “nga” aminen a, nga awanen dayta “a” a mangulaw. Ta isu ngarud daytoy ti orihinal nga ortograpia ti Iluko. Kinuestionaran ni Anima dagiti termino nga Iluklish. No apay kano a timmaud dagitoy. Kuna met daydi Mang Pel nga adda met dagiti napagsasaip wenno coined word manipud iti Iluko. No apay a saan a rimmimbaw dagitoy a coined para iti termino ti English, papolaridad ti rason. Mas papolar ken mas maawatan kano nga insegida dagiti Iluklish ngem ti coined word nga Iluko, a kas kadagitoy nga ehemplo: English, football; Iluklish, potbol; Iluko coined word, innagawan ti bola. English, basketball; Iluklish, basketbol; Iluko, baltogbaltog ti bola.
Mas papolar ken nalaklaka a maawatan dagiti Iluklish ngem dagiti Iluko coined word. Ti kinapapolar ken kinalaka a maawatan ket dakkel la unay a factor iti panangdominar ti Iluklish iti Iluko coined word.
Nupay kasta, adda met dagiti Iluko coined word a nagballigi ken mas papolar ngem kadagiti Iluklish. Kas kadagiti batonlagip (bato a lagip, monumento), aribai (ari a babai, reyna), ken ti saribitniw.
Dinamag idi ni Anima no ania ti saribitniw.
Impalawag ni Mang Pel a napaglalaok a sarita, bitla ken daniw. Nga isu daytoy ti declamation iti English. No iti Iluklish met, deklamasion wenno deklemesion. Ngem mas pabor ni Mang Pel ti saribitniw ngem ti Iluklish.
Sinegundaan daytoy ni apo Juan S. P. Hidalgo, Jr. a maysa met kadagiti naglektiur. Pinasarunoan met nga inayunan ni Gobernador Justo Orros a kangrunaan a sangaili.
Ket naipasngay ngarud ti balikas a saribitniw iti daydi a GLU kombension sadiay kapitolio ti La Union.
Wen, malagipko pay, sadiwa pay laeng dagiti pagteng iti lagip. Lagip nga iti kaanoman, dinto mapunas a lebben ti napalabas. Ti napalabas a nangtangadan kadagiti bunga a nagtaudan kadagiti sirib, sirmata, ken panirigan a kas mannurat.
Ket ti pannakapanunot ti pamilia daydi Manong Pel iti pannakaadda ti Nailian a Salip ti Saribitniw ket maysa a napintas nga addang tapno mapagtalinaed ti maysa a “patawid” (legacy) daydi Manong Pel.
Malaksid iti Gumilaweng, ti maysa pay a patawid daydi Mang Pel ket ti Haiku Iluko. No saanak a nagbiddut, isu ngaminsa iti kaunaan a nakaipablaak iti kastoy a porma ti daniw iti Bannawag babaen ti daniwna a napauloan iti “Dagiti Haiku ti Birhen” a nangtrataranna ti aparision sadiay Agoo, La Union.
Ket tapno mataginayon ti patawid (legacy) ni Mang Pel maipapan iti “Haiku”, napasamak ngarud ti kaunaan nga on-the spot poetry writing contest a napasamak iti maika-33rd GUMIL Filipinas National Convention a naangay sadiay Suso Beach, Sta. Maria, Ilocos Sur. (Sadiay Sto. Nino Beach Resort ti venue daydi a seminar, ngem naaddaan iti waya a simmarungkar ken nangangay ti kombension iti agmalmalem iti Suso Beach, a kas kiddaw ni Dr. Godofredo Reyes.) Toy numo toy biang ti maysa kadagiti naghurado. Kaduak a naghurado dagiti dua pay a malalaki a mannaniw ken Bucaneg Awardee a da Jaime P. Lucas ken Peter La. Julian.
“Kas pakalaglagipan kadaydi Director Pelagio Alcantara,” kuna man ni Bucaneg Awardee Prescillano N. Bermudez, ti pangulo ti secretariat ti “Haiku On The Spot Writing Contest.”
Wen, tapno mataginayon dagiti patawid, nasken ngarud ti mataginayon a panangtagiben kadagitoy a patawid. Saan laeng nga agserbida a kas pakalaglagipan no dipay ket lasag ken dara ti Literatura Ilokana. Ti lasag ken dara ni Ilokano.
Inton Sabado, Oktubre 22-23 a maangay ti Umuna a Nailian a Saribitniw-Dangadang Dagiti Kampeon kadagiti nagduduma a GUMIL Provincial Chapters, a maangay sadiay New Pavillon, Regional Educational Learning Center California Ave., San Vicente, San Fernando City a mangrugi iti alas:9:00 iti agsapa.
Dagitoy dagiti agsasalip iti kampeonato:
1. MARIO TEJADA, Kampeon ti Ilocos Norte
“Agawidakon, Patti!” ti pinangabak a piesa pinangabakna iti salip a naangay iti Currimao, Ilocos Norte. Agdama a department head iti Piddig Municipal Government ni MTT. Nagturpos iti B.S. Commerce iti Divine Word College of Laoag ket nangal-ala iti masteral na iti Mariano Marcos Memorial State University.
Premiado a mannurat iti Bannawag. Nakagun-od iti maikadua a gunggona iti Iluko Short Story Writing Contest ti GUMIL idi 1982. Agdamanga Oditor ti GUMIL Ilocos Norte. Uppat ti annakda ken ni sigud a Lilia Andres ti Tonoton, Piddig, Ilocos Norte: da Marlo Joy, Ariel Paolo, Rashela Yanina ken Mara Ira Patrice. Agnaed ti pamilia Tejada iti Anao, Piddig, Ilocos Norte.
2. MANCIELITO S. TACADENA, Kampeon ti Ilocos Sur
Inyalat ti kampeonato ti Saribitniw a naangay iti Marinella Complex, Metro Vigan, Ilocos Sur babaen iti manuskritona a “Para iti Sapasap a Ballaigi”.
Nagturpos iti University of Northern Philippines iti kurso nga AB Mass Communications. Iti tawenna a 23, agdama ita a news reporter ken scriptwriter iti National Broadcasting Network (NBN 4 Vigan) ni MST a kameng ti Hunta Direktiba ti Ilocos Sur Integrated Press. Taga Namruangan, Cabugao, Ilocos Sur.
3. FERNANDO B. SANCHEZ, Kampeon iti Pangasinan
Nangabak ‘toy nalatak a mannurat ken mannaniw iti Iluko iti napalabas a Provincial Saribitniw Competition a napasamak iti Information Center, Nagsaag, San Manuel, Pangasinan.
Agdama a principal iti San Nicolas Elementary School, Pangasinan. Ni FBS ti nakagun-od iti kangatuan a gunggona iti napalabas nga eksperimental a pasalip ti Saribitniw a naangay iti National Press Club, Intramuros, Manila itay napan a tawen, kabayatan iti maika-36 a kombension nasional ti GUMIL Filipinas.
4. ROLAND A. ALMOITE, Kampeon iti La Union
“Kinaubingak ni Rigat” ti piesa a pinangabakna iti pasalip a naangay iti La Union National High School, San Fernando City.
Iti napalabas a pasalip ti saribitniw a naangay iti National Press Club, Intramuros, Manila, itay napan a tawen, nagun-od ni RAA ti Pangliwliwa a Gunggona. Isu ti agdama a bise presidente ti GUMIL La Union ken kapitan ti barangay Say-oan, Bacnotan, La Union. Radio announcer ti DZNL ken nagturpos iti kina-agricultural engineer iti DMMMSU.
5. LAWRENCE DECENA MARTIN, Kampeon iti Isabela
“Kaano nga Agsubli ti Kulalanti, Tatang Salustiano?” ti piesa a pinangabakna ‘toy tubo ti San Agustin, Isabela.
Ti Governor Roque Ablan Awards for Iloco Literature (GRAAFIL) ti umuna a literary awardna, iti panangabakna iti Maikadua a Gunggona iti salip iti daniw nga impablaak ti Bannawag. Nangabak itay nabiit ni LDM iti Pangliwliwa a Gunggona iti pasalip ti TESDA a sarita maipanggep iti programa daytoy Technical Vocational Training.
Tubo ti San Agustin, Isabela, naipasngay idi Enero 23, 1977 kada Salustiano P. Martin ken sigud nga Anastacia P. Decena.
6. LUVIMIN T. AQUINO, Kampeon iti Baguio-Benguet
“Sirmata iti Kasipngetan” ti pinangabak ni Luvimin T. Aquino iti kallabes a pasalip ti Saribitniw iti Benguet a napasamak iti Sato Kokusai, Baguio City. Drama Production Director ti Mt. Province Broadcasting Corporation (DZWT).
7. ALEJANDRO C. MATINEZ, JR., Kampeon iti Abra
“Barangay a Kababaan: Panagkunniber Awanan Simpakawan” ti pinangabakna. Mangisursuro iti Tagudtod National High School, Lagangilang, Abra. Agdama a bise presidente ni ACM Jr. ti GUMIL Abra.


text:
Mauban, Quezon
Ti Mauban ket maysa a primera klase nga ili iti probinsia ti Quezon iti Filipinas.
Dagiti baranggay[urnosen | urnosen ti taudan]
Nabingbingay a politikal ti Mauban iti 40 a barbaranggay.[2]
- Abo-abo
- Alitap
- Baao
- Balaybalay
- Bato
- Cagbalete I
- Cagbalete II
- Cagsiay I
- Cagsiay II
- Cagsiay III
- Concepcion
- Liwayway
- Lucutan
- Luya-luya
- Macasin
- Lual (Pob.)
- Mabato (Pob.)
- Daungan (Pob.)
- Bagong Bayan (Pob.)
- Sadsaran (Pob.)
- Rizaliana (Pob.)
- Polo
- Remedios I
- Remedios II
- Rosario
- San Gabriel1
- San Isidro
- San Jose
- San Lorenzo
- San Miguel
- San Rafael
- San Roque
- San Vicente
- Santa Lucia
- Santo Angel
- Santo Niño
- Santol
- Soledad
- Tapucan
- Lual Rural
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Quezon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 16 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Quezon". Datos ti Populasion ti Ili. Dibision ti Panagsukisok ti LWUA. Naala idi 16 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Batac
Ti Siudad ti Batac ket maysa a primera klase a siudad iti probinsia ti Ilocos Norte iti Filipinas.
Ti Batac ti dimmakkelan ni Ferdinand Marcos, Presidente iti Filipinas idi 1965-1986. Ti ili pay ti nakayanakan ni Gregorio Aglipay, ti nangbangon iti Iglesia Indipendiente iti Filipinas wenno Simbaan nga Aglipayano.
Dagiti baranggay[urnosen | urnosen ti taudan]
Nabennebenneg ti Siudad ti Batac iti 43 a barbaranggay.[2]
- Aglipay (Poblacion)
- Baay
- Baligat
- Bungon
- Baoa East
- Baoa West
- Barani (Poblacion)
- Ben-agan (Poblacion)
- Bil-loca
- Biningan
- Callaguip (Poblacion)
- Camandingan
- Camguidan
- Cangrunaan (Poblacion)
- Capacuan
- Caunayan (Poblacion)
- Valdez Poblacion (Caoayan)
- Colo
- Pimentel (Cubol)
- Dariwdiw
- Acosta Poblacion (Iloilo)
- Ablan Poblacion (Labucao)
- Lacub (Poblacion)
- Mabaleng
- Magnuang
- Maipalig
- Nagbacalan
- Naguirangan
- Ricarte Poblacion (Nalasin)
- Palongpong
- Palpalicong (Poblacion)
- Parangopong
- Payao
- Quiling Norte
- Quiling Sur
- Quiom
- Rayuray
- San Julian (Poblacion)
- San Mateo
- San Pedro
- Suabit (Poblacion)
- Sumader
- Tabug
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Ilocos Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Ilocos Norte". Datos ti Populasion ti Ili. Dibision ti Panagsukisok ti LWUA. Naala idi 27 Hunio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
LAOAG CITY (Feb. 4) – Awanan ti anges ti maysa lalaki a maatap a nagbekkel iti uneg ti balayda idi makita dagiti kameng ti pamilya na, segun ti polisia.
Binigbig dagiti imbestigator ti PNP a biktima ket isu ni Oscar Salvador, 51, naasawan ken residente iti Brgy. Gabu Norte ti ciudad ti Laoag.
Naammuan nga ti karabian ti maatap panag-suicide ket adda ti saan da a nagkinnaawatan iti asawa na a kasangsangpet na laeng manipud idiay ballasiw taaw.
Asawa ti OFW, nagbekkel
LAOAG CITY (Feb. 4) – Awanan ti anges ti maysa lalaki a maatap a nagbekkel iti uneg ti balayda idi makita dagiti kameng ti pamilya na, segun ti polisia.


text:
Papa Lino
Ni Santo Papa Lino (pimmusay idi c. 76), segun kadagiti nadumaduma a nasapa a taudan ket isu ti, Obispo ti Mitra ti Roma kalpasan ni San Pedro. Daytoy ti mangaramid kenni Lino a kas ti maikadua a Papa. Segun kadagiti nasapa a taudan, ni Papa Clemente I ket isu idi ti Papa kalpasan ni Pedro. Ni Lino ket isu-isu laeng ti naisangsangayan a nainagnaganan iti Baro a Testamento, a saan a ni Pedro, isu ket naikedkeddeng ti Katoliko a Simbaan a nagtengtengngel ti puesto a kas Papa.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Papa Lino iti Wikimedia Commons
- Herbermann, Charles, ed. (1913). "Pope St. Linus". Ensiklopedia Katolika. New York: Robert Appleton Company.


text:
Malangas, Zamboanga Sibugay
Ti Malangas ket maysa a maika-3 a klase klase nga ili iti probinsia ti Zamboanga Sibugay iti Filipinas.
Dagiti baranggay[urnosen | urnosen ti taudan]
Ti Malangas ket nabennebenneg iti 25 a barbaranggay.[2]
- Bacao
- Basakbawang
- Bontong
- Camanga
- Candiis
- Catituan
- Dansulao
- Del Pilar
- Guilawa
- Kigay
- La Dicha
- Lipacan
- Logpond
- Malongon
- Molom
- Mabini
- Overland
- Palalian
- Payag
- Poblacion
- Rebocon
- San Vicente
- Sinusayan
- Tackling
- Tigabon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zamboanga Sibugay". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 17 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zamboanga Sibugay". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Ni CLES B. RAMBAUD
Editor
“Hay, awan kas kadagiti tawen sakbay ti Facebook; ti biag, natalinaay.”
MAYSAAK kadagiti manmano ngatan a parsua ditoy lubong nga awan Facebook account-na. Adda pay ngamin dagiti am-ammok nga ubbing nga arigna dida pay ammo ti laud ken daya ket addan Facebook accountda, kas ibagbaga met laeng da mommy ken daddy-da. Binaliwanda kano laeng ti tawen dagiti annakda tapno makualipikadoda a maaddaan iti Facebook. Ne, saan met gayam nga asino ditan ti adda Facebook account-na.
Kinapudnona, nagbayag a naawatak no ania dayta Facebook. Naimbag ta naanus ni baketko a nangipaawat kaniak no ania daytoy. Wen, a, adda met Facebook account ni baketko. No makariing, tarayenna a luktan ti FB account-na iti tabletna sa ipostena: “Thank you, Lord, at nagising ako!” Sa mulmulenglenganna ti screen; agur-uray iti mangi-like (Daytoy gayam “like” ipakitana no adu ti nanggusto iti impostena. Ket dayta “imposte”… hm, ammoyo met ngatan, a.) No adda dagus a mangi-like, dayta, makitungtongen (makitungtong babaen ti panag-reply-na; adda pay “muaah-muaahh”-na. (No kasta, adda met dagiti padana a pagriinganda ti manglukat iti FB-da!) Inton sumangpet iti malem manipud idiay eskuela a pangisuruanna, ammok lattan a naragsakto a sumangpet no adut’ nangi-like iti impostena wenno kadagiti impostena. No bassit, napalo a mirduotna.
No dadduma, no daytay aglutoak (ta siak ngarud ti paraluto), sakbay a mangankami, piktiurenna ti masida, uray met laeng inabraw a tarong, sa darasenna manen nga iposte iti FB-na. “Ang aming ulam ngayon! Nagsasawa na ako sa litson. Dinengdeng naman pag may time!” (Ket no tunggal Paskua laeng a makaraman iti litson, no Christmas party ti GUMIL Metro Manila!). Ket nagadunto metten ti mangi-like. Naragsakto metten a mangan.
Masmasdaawak iti daytoy a maar-aramid.
Apay a no agriing ni baket, imbes a siak lattan ti pangipangngeganna iti, “Thank you, Lord, at nagising ako!” mapanna pay arig ipukkaw iti sangalubongan. Wenno ipakaammona pay iti sangakaarrubaan no ania ti sidami.
Adda pay ketdin atapko nga ibagbagana iti amin, babaen ti Facebook-na nga, “Talagang wala nang silbi ang asawa ko” ta apay a no agkikitakami kadagiti kamaestraanna ket kunkunada a, “Kung magsalita si Sir akala mo may binatbat pa.”
Isu a diak kayat daytoy Facebook. Awanen ti mailemmeng!
Mapiktiur ti amin sa mai-Facebook. No adda papanan, mai-Facebook. No makitam ni Johnny idiay Cavite, mai-Facebook.
Awanen ti makuna a “privacy.” Nagbalinen ti lubong a kasla “Bahay ni Kuya.” Kasla naka-CCTV amin a papanan.
Ken nagadu nga oras a kankanen dayta a Facebook. Ni laengen baketko ti pagarigan. Dinak payen masango a kasarita ta ti met tabletna ti katungtungtongna no malpasnan ti lesson plan wenno makaaramiden kadagiti teaching devices-na.
Sakbay a maturog, ipostena pay: “Sleep na ako!” a kasla ketdin nakapatpateg dayta nga imbagana ta no bassit ti ag-like, nakamirduot nga agsikig sa idayamudomna: “Makaammokayo iti biagyo!”
Ngem apay nga ammom a kasta ti iposposte ni baketmo, kunayo ngata? Wen, a, ta sipsiputak met ti ip-ipanna ta narigaten no ania met ti maitsistsisna maipanggep kadatao. Ket dayta pay ti maysa a diak pagayatan iti Facebook ta mairamraman datao a mapuypuyatan.
Hay, awan kas kadagiti tawen sakbay ti Facebook; ti biag, natalinaay. Makapanak iti kayatko a papanan. Ita, no ipakadak ken ni baketko a mapanko sarungkaran ni tatak (tatang iti dadduma) idiay Pinili, Ilocos Norte nga ilik, amangan no salangadennakto no sumangpetak. “Ania a Pinili ti ibagbagam? Apay ngarud nga adda naiposte ditoy Facebook a nakitana kano idiay Laguna?”--O
(Naipablaak iti Bannawag, Nobiembre 17, 2014 a bilang.)


text:
Innayon ni Mr. Ubaldo a nagun-od ti Ilocos Sur Team iti maikapito nga over-all standing ken nangyawidanda iti 20 a Golds.
Dagiti sumaganad ti nagun-od dagiti umaayam ti Cabugao Team a nakipartisipar iti RIAA 2016:
1. Inabak da Jayson Ciubal ken ni Erika Cambe ti 3 a Gold Medals iti 400 meter, 400 MH ken iti 200 M.
2. Inyalat met ni Christian Morales ti Sisim National High School School ti Gold Medal iti Boxing.
3. Silver Medal ti inabak ti Cabugao Soccer Elementary a pakabuklan da Mark Joshua Solar; Alexander Solar; Nikko Sayaboc, agpapada nga agad-adal iti Pila Elementary School kasta pay da Jesther Garcia; Kyle Christian Santella ken ni Kenjee Valdez, agpapada a naggapu iti Namruangan E/S.
4. Naggapu met iti Cabugao North Central School dagiti RIAA Players a nakapuesto nga isuda: Carl Leu Soller, Grade VI ken ni Gian Neil Soller, Grade V, agpada a Tennis Player a nakagun-od ti Bronze Medal idinto ta inabak met ni Christopher Samuel Sivila, Grade V ti Silver Medal iti Taekwondo Event.
Innayon ni Mr. Ubaldo a saan a paudi dagiti umaayam iti ili a Cabugao, Ilocos Sur a nakisalisal iti nangabakanda nga event. # (Web In-Action)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Abdias 1:1-21
1 Ti sirmata ni Abdias:Daytoy ti kinuna ti Soberano nga Apo Jehova maipapan iti Edom:+ “Adda damag a nangngegmi ken Jehova, ket adda babaonen a naibaon kadagiti nasion, ‘Tumakderkayo ket tumakdertayo koma a maibusor kenkuana iti bakal.’”+2 “Adtoy! Pinagbalinka a bassit iti tengnga dagiti nasion.+ Maum-umsika iti kasta unay.+3 Ti kinadursok ta pusom inallilawnaka,+ sika nga agtataeng kadagiti paglemmengan iti napasdok a bato,+ ti kangatuan a pagnanaedanna, nga agkunkuna iti pusona, ‘Siasino ti mangipababanto kaniak iti daga?’4 No pagbalinem ti saadmo a nangato a kas iti agila, wenno maisaad ti umokmo iti tengnga dagiti bituen, manipud sadiay ipababakanto,”+ kuna ni Jehova.5 “No koma dagiti mannanakaw ti immay kenka, no dagiti manangagaw dimtengda iti rabii, agingga iti ania a kakaro a napagulimekka koma?+ Saanda ngata nga agtakaw agingga iti kaykayatda? Wenno no koma dagiti agburburas iti ubas ti immay kenka, saanda ngata a mangitedda iti sumagmamano a maadas?+6 O anian ti kasaknap ti pannakasukimat dagidiay kameng ni Esau!+ Anian ti pannakasukimat dagiti naitalimeng a gamengna!7 Imbaondaka agingga iti beddeng. Amin dagiti mismo a tattao a nakitulag kenka inallilawdaka.+ Dagiti tattao a nakikappia kenka inabakdaka.+ Dagidiay makipangpangan kenka iti taraon mangikabildanto ti iket iti sirokmo kas maysa nga awanan panangilasin.+8 Saanto aya nga iti dayta nga aldaw?” kuna ni Jehova.“Ket sigurado a dadaelekto dagidiay mamasirib manipud Edom,+ ken ti panangilasin manipud nakabambantay a rehion ni Esau.9 Ket mapagkullayawto dagiti nabileg a lallakim,+ O Teman,+ iti rason a tunggal maysa magessatto+ iti nakabambantay a rehion ni Esau, gapu iti pannakapapatay.+10 Gapu iti kinaranggas ken kabsatmo a Jacob,+ abbongannakanto ti bain,+ ket kasapulanto a magessatka agingga iti tiempo a di nakedngan.+11 Idi aldaw a nagpaspasulika lattan, idi aldaw a dagiti sangsangaili innalada ti puersa militarna maipaay iti pannakakautibo+ ken idi a dagiti mismo a ganggannaet sinerrekda ti ruanganna+ ket nagbibinnunotanda ti Jerusalem,+ kaslaka met idi iti maysa kadakuada.12 “Ket saan a rebbeng nga imatangam ti buya iti aldaw ni kabsatmo,+ iti aldaw ti dakes a kalak-amanna; ket saan a rebbeng nga agrag-oka iti annak ni Juda iti aldaw ti pannakadadaelda;+ ket saan a rebbeng a taginayonem a dakkel ti ngiwatmo iti aldaw ti rigatda.13 Saan a rebbeng a sumrekka iti ruangan ti ilik iti aldaw ti pannakadidigrada.+ Sika, mismo a sika, saan a rebbeng nga imatangam ti kalamidadna iti aldaw ti pannakadidigrana; ket saan a rebbeng a mangyunnatka iti ima iti kinabaknangna iti aldaw ti pannakadidigrana.+14 Ket saan a rebbeng nga agtakderka iti pagsinaan ti daldalan, tapno gessatem dagiti nakapagtalaw a kukuana;+ ket saan a rebbeng nga iyawatmo dagiti nakalasat a kukuana iti aldaw ti rigat.+15 Ta asidegen ti aldaw ni Jehova maibusor kadagiti amin a nasion.+ Ti wagas nga inaramidmo, maaramidto kenka.+ Ti kita ti panangtratom agsublinto iti rabaw ti ulom.+16 Ta iti wagas nga iyiinumyo iti rabaw ti nasantuan a bantayko, amin dagiti nasion umin-inumdanto a patinayon.+ Ket sigurado nga uminumdanto ken mangalun-onda ken agbalinda a kasla saanda a pulos naadda.17 “Ket idiay Bantay Sion ti ayanto dagidiay makalisi,+ ket agbalinto a nasantuan a banag;+ ket ti balay ni Jacob tagikuaennanto ti bambanag nga ikutanda.+18 Ket ti balay ni Jacob agbalinto nga apuy,+ ket ti balay ni Jose gil-ayab, ket ti balay ni Esau kas punget ti garami;+ ket paggayebgebendanto ida ken lamutenda ida. Ket awanto ti makalasat iti balay ni Esau;+ ta ni met laeng Jehova sinaona dayta.19 Ket tagikuaendanto ti Negeb, uray ti nakabambantay a rehion ni Esau,+ ken ti Sefela, uray dagiti Filisteo.+ Ket tagikuaendanto ti tay-ak ti Efraim+ ken ti tay-ak ti Samaria;+ ket ti Benjamin tagikuaennanto ti Galaad.+20 Ket no maipapan kadagiti destiero daytoy a baluarte,+ kukuanto ti annak ti Israel ti tinagikua dagiti Canaanita+ agingga iti Sarepta.+ Ket dagiti destiero ti Jerusalem, nga adda idiay Sefarad, tagikuaendanto dagiti siudad ti Negeb.+21 “Ket dagiti manangisalakan+ sigurado a sumang-atdanto iti Bantay Sion,+ tapno ukomenda ti nakabambantay a rehion ni Esau;+ ket ti kinaari agbalinto a kukua ni Jehova.”+


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Ruth 2:1-23
2 Ita addaan ni Noemi iti kabagian+ ni asawana, maysa a lalaki a mannakabalin iti kinabaknang,+ iti pamilia ni Elimelec, ket ti naganna Boaz.+2 Idi agangay ni Ruth a Moabita kinunana ken Noemi: “Bay-annak a mapan, pangngaasim, iti talon ket agadasak+ iti tengnga ti dawa ti binukel a sumarunoak iti siasinoman a kadagiti matana makasarakak iti pabor.” Gapuna kinunana kenkuana: “Mapanka, anakko.”3 Iti kasta napan ket immay ket rinugianna ti agadas iti talon iti likudan dagiti agan-ani.+ Ngarud naiparna a nakadap-aw iti benneg ti talon a kukua ni Boaz,+ a kameng ti pamilia ni Elimelec.+4 Ket, adtoy! dimteng ni Boaz manipud Betlehem ket kinunana kadagiti agan-ani: “Adda koma kadakayo ni Jehova.”+ Kunada kenkuana kalpasanna: “Bendisionannaka ni Jehova.”+5 Kalpasanna kinuna ni Boaz+ iti agtutubo a lalaki a naisaad nga agaywan kadagiti agan-ani: “Siasino ti makimbalasang iti daytoy?”6 Gapuna simmungbat ti agtutubo a lalaki a naisaad nga agaywan kadagiti agan-ani ket kinunana: “Ti balasang maysa a Moabita,+ a nakipagsubli ken Noemi manipud talon ti Moab.+7 Idin kinunana, ‘Bay-annak nga agadas,+ pangngaasim, ket pudno unay nga agummongakto iti tengnga dagiti nagapas a dawa ti binukel iti likudan dagiti agan-ani.’ Gapuna isu immay ket nagtultuloy a nagadas manipud iti dayta a tiempo iti bigat agingga iti panagtugawna ita laeng iti balay iti apagbiit a kanito.”+8 Idi agangay ni Boaz kinunana ken Ruth: “Nangngegmo, saan kadi, anakko? Dika mapan agadas iti sabali a talon,+ ket dika met bumallasiw manipud itoy a lugar, ket iti kasta agyanka iti asideg dagiti agtutubok a babbai.+9 Dagiti matam addada koma iti talon nga aniendanto, ket makikuyogka kadakuada. Saan kadi a binilinko dagiti agtutubo a lallaki a saandaka a sagiden?+ No mawawka, mapanka met kadagiti basehas ket uminumka iti sakduento dagiti agtutubo a lallaki.”+10 Iti kasta inruknoyna ti rupana ket nagrukob agingga iti daga+ ket kinunana kenkuana: “Kasano a nakasarakak iti pabor kadagita matam iti kasta impaayannak iti asikaso, idinto ta ganggannaetak?”+11 Idin simmungbat ni Boaz ket kinunana kenkuana: “Naan-anay a naipadamag+ kaniak maipapan iti isuamin nga inaramidmo iti katugangam kalpasan ti ipapatay ti asawam,+ ken no kasano a pinanawam ni amam ken ni inam ken ti daga dagiti kabagiam ket napanka iti ili a sigud a saanmo nga am-ammo.+12 Gunggonaan koma ni Jehova ti wagas a panagtignaymo,+ ket adda koma naan-anay a tangdan+ nga agpaay kenka manipud ken Jehova a Dios ti Israel, nga iti sidong dagiti payakna immayka nagkamang.”+13 Iti daytoy kinunana: “Makasarakak koma iti pabor kadagita matam, apok, agsipud ta liniwliwanak ken agsipud ta nagsaoka nga addaan panangipanamnama iti adipenmo a babai,+ nupay siak saanak a kas iti maysa kadagiti adipenmo a babbai.”+14 Ket kinuna kenkuana ni Boaz iti oras ti pannangan: “Umasidegka ditoy, ket masapul a manganka iti tinapay+ ket isawsawmo ti sangkapisi a tinapaymo iti suka.” Gapuna isu nagtugaw iti abay dagiti agan-ani, ket iyawatanna iti kinirog a bukel+ ket isu mangan, iti kasta napnek ket adda pay nateddana.15 Kalpasanna isu timmakder tapno agadas.+ Binilin ita ni Boaz dagiti agtutubona a lallaki, a kunkunana: “Bay-anyo nga agadas met iti tengnga dagiti nagapas a dawa ti binukel, ket dikay semsemen.+16 Ket siguraduenyo met ti manguyos iti sumagmamano manipud kadagiti nareppet a dawa maipaay kenkuana, ket ibatiyonto ida tapno maadasna,+ ket dikay babalawen.”17 Ket nagtultuloy nga agadas iti talon agingga iti rabii,+ a kalpasan dayta imbatbatna+ ti naadasna, ket naganay a maysa nga efa+ a sebada.18 Kalpasanna innalana ket simrek iti siudad, ket nakita ti katuganganna ti naadasna. Kalpasan dayta inruarna ti taraon a nateddana+ idi a napneken ket intedna kenkuana.19 Kinuna ita kenkuana ti katuganganna: “Sadino ti nagadasam ita nga aldaw, ket sadino ti nagtrabahuam? Bendito koma daydiay nangipaay iti asikaso kenka.”+ Gapuna imbagana iti katuganganna no siasino ti nakipagtrabahuanna; ket kinunana: “Ti nagan ti lalaki a nakipagtrabahuak ita ket Boaz.”20 Iti kasta kinuna ni Noemi iti manugangna: “Isu bendituen koma ni Jehova,+ a saanna nga inidian ti naayat a kinamanangngaasina+ iti sibibiag ken iti natay.”+ Ket intultuloy a kinuna kenkuana ni Noemi: “Kabagiantayo ti lalaki.+ Maysa kadagiti manangsakatayo.”+21 Idin kinuna ni Ruth a Moabita: “Kinunana met kaniak, ‘Iti asideg dagiti agtutubo a kukuak ti pagtalinaedam agingga a malpasda ti intero a panaganik.’”+22 Gapuna ni Noemi+ kinunana ken Ruth a manugangna:+ “Nasaysayaat, anakko, a makipagruarka kadagiti agtutubona a babbai, tapno saandaka a riribuken iti sabali a talon.”+23 Ket nagtultuloy nga agyan iti asideg dagiti agtutubo a babbai ni Boaz tapno agadas agingga a nagngudo ti panagani iti sebada+ ken ti panagani iti trigo. Ket nagtultuloy a nakipagnaed iti katuganganna.+


text:
INDONESIA
Dita ti Kayatko a Pangrugian!
Agpagnapagna ti branch servant iti Australia a ni Alexander MacGillivray iti opisinana a nauneg ti pampanunotenna. Sumagmamanon nga aldaw nga ikagkagumaanna a solusionan ti maysa a problema, ket nakapanunot met laengen iti solusion. Ita, masapul a kasaritana ni Frank Rice.
Sumagmamano a lawas sakbayna, simmangpet iti sanga nga opisina ni Frank, maysa a naandur a colporteur (payunir) nga agtawen iti 28. Naammuanna ti kinapudno idi tin-edyer pay laeng ket di nagbayag, nagserbi kas colporteur. Nasurok a 10 a tawen a nangaskasaba iti adu a lugar idiay Australia, a nakalugan iti kabalio, bisikleta, motorsiklo, ken house car (lugan nga addaan iti pagturogan, paglutuan, ken dadduma pay). Kalpasan ti apagbiit a panagyan ni Frank iti Bethel, nakasaganan para iti sumaruno a teritoria a pakaibaonanna.
Inayaban ni Brother MacGillivray ni Frank iti opisinana sana intudo ti maysa a mapa dagiti isla iti amianan ti Australia. “Frank, kayatmo nga irugi ti panangasaba ditoy?” insaludsodna. “Awan uray maysa a kabsat kadagitoy nga isla!”
Naala ti atension ni Frank iti naglilinia nga isla nga arigna sumilsilap a kas kadagiti perlas iti Indian Ocean—ti Netherlands East Indies (Indonesia itan). * Saan pay a nangngeg dagiti minilion nga aggigian kadagita nga isla ti naimbag a damag maipapan iti Pagarian ti Dios. Intudo ni Frank ti Batavia (Jakarta itan), a kabesera ti Indonesia, ket kinunana, “Dita ti kayatko a pangrugian!”
Panangasaba Idiay Java
Idi 1931, simmangpet ni Frank Rice idiay Jakarta, maysa a dakkel ken natao a siudad iti isla ti Java. Nagabang iti kuarto nga adda iti asideg ti sentro ti siudad ket pinunnona iti kinarton a literatura a naibatay iti Biblia, a nagsidsiddaawan ti agpapaabang.
“Marigatanak idi damo ken mail-iliwak unay,” kinuna ni Frank. “Nakasuot dagiti tattao iti puraw a bado ken kallugong a naaramid iti kayo, idinto ta pudotenak unay iti us-usarek a napuskol a bado dagiti taga-Australia. Awan ti ammok uray maysa laeng a sao a Dutch wenno Indonesian. Idi nagpatulongak ken Jehova, napanunotko nga adda la ketdi tattao iti lugar ti pagnegosioan a makasao iti Ingles. Nangrugiak a nangasaba sadiay—ket talaga a nabunga dayta a teritoria!”
Gapu ta Dutch ti pagsasao ti kaaduan nga aggigian idiay Jakarta, inkagumaan ni Frank ti nagsursuro ket di nagbayag, nangasaban iti binalaybalay. Inadalna met ti Indonesian ket in-inut a nasursurona. “Awan idi ti literatura iti Indonesian isu a marigatanak,” kinuna ni Frank. “Idi agangay, inturongnak ni Jehova iti maysa a maestro nga Indonesian a naginteres iti kinapudno ken immanamong a mangipatarus iti bokleta a Where Are the Dead? Adu pay a bokleta ti naipatarus. Di nagbayag, adu a tattao nga agsasao iti Indonesian ti naginteres iti kinapudno.”
Idi Nobiembre 1931, simmangpet idiay Jakarta ti dua pay a payunir a taga-Australia a da Clem Deschamp, nga agtawen iti 25, ken ni Bill Hunter, nga agtawen iti 19. Nangitugotda iti house car, a maysa kadagiti kaunaan a house car idiay Indonesia. Idi nakasursurodan iti sumagmamano a sao a Dutch, nangasabadan kadagiti kangrunaan a siudad idiay Java.
Simmaruno a simmangpet ni Charles Harris, a naandur met laeng a payunir a taga-Australia. Idi 1935, nangrugi a nangasaba ni Charles iti adu a lugar idiay Java babaen ti house car ken bisikleta. Nakaipaima kadagiti literatura iti lima a lengguahe: Arabic, Chinese, Dutch, English, ken Indonesian. Iti sumagmamano a tawen, nakaipaima iti agarup 17,000 a literatura iti kada tawen.
Gapu iti kinaadu ti literatura a maipapaima ni Charles, adu ti nakadlaw iti ar-aramidenna. Maysa nga opisial idiay Jakarta ti nagsaludsod ken Clem Deschamp, “Mano ti taom idiay East Java?”
“Maysa laeng,” insungbat ni Brother Deschamp.
“Ti kunam mamatiak?” imbugkaw ti opisial. “Sigurado nga adu ti trabahadormo ta nagadu dagiti literatura a maibumbunong sadiay!”
Saan a simmardeng a nangaskasaba dagiti immuna a payunir tapno madanonda ti adu a tao agingga a posible. “Nangasabakami manipud iti maysa nga ungto ti isla agingga iti sabali nga ungto, a manmano ti naulit a kinasaritami,” kinuna ni Bill Hunter. Nangimulada iti adu a bin-i ti kinapudno a nagresulta idi agangay iti nakaad-adu a naespirituan a bunga.—Ecl. 11:6; 1 Cor. 3:6.
Naidanon Idiay Sumatra ti Naimbag a Damag
Idi agarup 1936, pinagsasaritaan dagiti payunir idiay Java no kasanoda a mairugi ti panangasaba idiay Sumatra—ti maikanem a kadakkelan nga isla iti lubong. Daytoy nga isla ket adda iti equator ken addaan iti dadakkel a siudad ken plantasion, nalawa a kadandanuman, ken napuskol a kabakiran.
Nagdesision dagiti payunir a ni Frank Rice ti maibaon, isu a pinagtitiponda ti bassit a kuartada tapno adda gastuenna nga agbiahe. Di nagbayag, simmangpet ni Frank idiay Medan, North Sumatra, a tugottugotna ti dua a bagna a pangasaba, 40 a karton dagiti literatura, ken bassit a kuarta. Napigsa ti pammati ni Frank. Inrugina a dagus ti nangasaba, nga agtalek nga ipaay ni Jehova dagiti kasapulanna tapno maaramidna ti trabahona.—Mat. 6:33.
Iti maudi a lawas ti panangasaba ni Frank idiay Medan, naam-ammona ti maysa a mannakigayyem a lalaki a Dutch a nangawis kenkuana nga agkape. Imbaga ni Frank a kasapulanna ti lugan tapno maipakaammona ti naimbag a damag iti intero nga isla. Intudo ti lalaki ti perdi a lugan iti hardinna sana imbaga, “No matarimaanmo, bayadam lattan iti 100 a guilder.” *
“Awan ti kasta a kuartak,” kinuna ni Frank.
Kinita ti lalaki ni Frank ket insaludsodna, “Talaga a kayatmo a maipakaammo ti naimbag a damag iti intero a Sumatra?”
“Wen,” insungbat ni Frank.
“Ala ngarud, no matarimaanmo ti lugan, mabalinmon nga alaen,” kuna ti lalaki. “Bayadamto lattan no adda kuartam.”
Tinarimaan ni Frank ti lugan ket di nagbayag, napaandarnan. Insuratna, “Napanak idiay Sumatra tapno mangasaba, nga addaan iti lugan a napno iti literatura, tangke ti lugan a napno iti gasolina, ken puso a napno iti pammati.”
Kalpasan ti makatawen, nagsubli ni Frank idiay Jakarta idi nawanasnan ti intero nga isla. Inlakona sadiay ti lugan iti 100 a guilder sana impatulod ti kuarta idiay Medan iti lalaki a Dutch.
Sumagmamano a lawas ti napalabas, nakaawat ni Frank iti surat manipud Australia maipapan iti baro a teritoria a pagserbianna kas payunir. Dagus a nagempake ket napan idiay Indochina (Cambodia, Laos, ken Vietnam itan) tapno irugina ti panangasaba.


text:
SUHETO ITI AKKUB
Tallo a Saludsod a Kayat ti Tao a Damagen iti Dios
PITO la ti tawen ni Susan idi nangrugi ti salsaludsodna maipapan iti Dios, idi nayospital ti 9 ti tawenna a gayyemna a ni Al gapu iti polio ken naikabil iti iron lung (aparato a tumulong iti pasiente nga aganges). Naisurat ti kapadasanna iti Enero 6, 2013 a ruar ti The New York Times.
Kalpasan a binisita ni Susan ni Al iti ospital, dinamagna ken ni nanangna: “Apay nga inaramid ti Dios ti kasdiay iti maysa nga ubing?”
Insungbat ni nanangna: “Kuna ni Apo padi nga adda la ketdi rason ti Dios, isuna laeng ta diak ammo no ania.” Dua a tawen kalpasanna, idi 1954, nairuar ti bakuna para iti polio nga inaramid ni Jonas Salk, isu a naikuna ti ina ni Susan a baka ti Dios ti nangidalan iti research ni Salk.
Kuna ni Susan: “Idi koma pay ngarud a, nga indalan ti Dios dagiti doktor tapno din naikabil ni Al iti iron lung.”
Impatingga ni Susan ti estoriana maipapan iti kapadasanna idi ubing pay kadagitoy a sasao: “Sa la natay ni [Al] walo a tawen kalpasanna, ket idi a tiempo, napeklanakon nga ateista.”
Kas ken Susan, adu kadagiti biktima wenno nakasaksi iti trahedia ti saan a makabirok iti makapnek a sungbat kadagiti saludsodda maipapan iti Dios. Adda dagiti nagbalin nga ateista (di mamati iti Dios). Dadduma met ti mamati latta nga adda Dios ngem addan panagduaduada.
Ignorante kadi iti relihion dagiti ateista ken dagiti agduadua nga adda Dios? Saan met ketdi. Kinapudnona, ti kapadasanda iti relihion ti kaaduanna a rason a napukaw ti pammatida iti Dios. Para kadakuada, saan a nasungbatan ti organisado a relihion dagiti saludsod nga importante iti biag. Ania dagita a saludsod? Nakaskasdaaw ta kaaduanna, isu met la dagita ti salsaludsod a pakaburburiboran dagidiay mangibagbaga a mamati iti Dios. Kitaentayo ti tallo a saludsod a kayat ti adu a damagen iti Dios no maikkanda iti tsansa, ken no ania ti sungbat ti Biblia.
1 “APAY NGA IPALPALUBOSMO TI PANAGRIGRIGAT?”
Apay a maisaludsodda dayta?
Patien ti adu, ‘Naayat ti Dios isu a lapdanna koma a mapasamak dagiti trahedia iti biag.’
PAGPANUNOTAN: Mabalin a kasla ditay maawatan dagiti ugali ken kostumbre dagiti sabali ti kulturada—baka makigtottay pay ketdi. Ket alistotay la no kua nga ipapan a madi ti ar-aramidenda. Kas pagarigan, iti maysa a kultura, ibilang dagiti tattao a panangipakita iti sinseridad no makikinnitada iti kasarsaritada. Ngem para iti dadduma, awan daydayawda no aramidenda dayta. Ngem ditay mabalin nga ibaga nga adda kamali kadakuada. Masapul laeng nga am-ammuentayo ida a naimbag.
Posible ngata a kasta met ti mapasamak no iti panangtarus iti Dios? Patien ti adu a ti panagrigrigat ket pammaneknek nga awan ti Dios. Ngem no maipapan kadagidiay nalawlawagan no apay nga ipalpalubos ti Dios ti panagrigrigat, kombinsidoda nga adda Dios.
TI KUNA TI BIBLIA: Naiduma ti pampanunot ken daldalan ti Dios iti pampanunot ken daldalantayo. (Isaias 55:8, 9) Isu a mabalin a kasla ditay maawatan dagiti tignayna ken dagiti rason no apay a saan a dagus nga agtignay.
Ngem saan nga ibagbaga ti Biblia a basta awatentayo lattan dagiti narabaw a rason a kas iti “misterio ti ar-aramid ti Dios.” Aw-awisennatayo ketdi nga am-ammuentayo pay a naimbag ti Dios tapno maawatantayo no apay nga ipalpalubosna ti panagrigrigat ken no apay a dina pay la pagpatinggaen dayta ita. * Dumekket pay no kua ti relasiontayo kenkuana.—Santiago 4:8.
2 “APAY A NAPNO TI RELIHION KADAGITI MANAGINSISINGPET?”
Apay a maisaludsodda dayta?
‘No napateg iti Dios ti sinseridad,’ irason ti dadduma, ‘awan koman a, ti managinsisingpet kadagidiay agkunkuna nga agdaydayaw kenkuana.’
PAGPANUNOTAN: Alaentay a pagarigan ti maysa nga anak a nangtallikud iti nagsayaat a panangpadakkel kenkuana ni tatangna ket nagtalaw sa pinilina ti dakes a panagbiag. Uray saan koma a kayat ti ama, pinalubosanna ti anakna. Ngem umiso kadi nga ibaga a dakes ti amana wenno awan pay ketdi amana? Siempre saan! Kasta met, ti panaginsisingpet iti uneg ti relihion ket pammaneknek laeng a palpalubosan ti Dios dagiti tattao nga agpili no ania a biag ti kayatda.
TI KUNA TI BIBLIA: Kagura ti Dios ti panaginsisingpet iti relihion. (Jeremias 7:29-31; 32:35) Ngem bay-anna dagiti tattao nga agpili no ania a biag ti kayatda. Kinaykayat ti adu nga agkunkuna a mamati iti Dios a suroten dagiti aramid ti tao a pannursuro ti relihion ken dagiti bukodda nga estandarte iti moral.—Mateo 15:7-9.
Ngem awan panaginsisingpetna ti relihion nga akseptaren ti Dios. * Kinuna ni Jesus: “Babaen iti daytoy maammuanto ti isuamin a dakayo dagiti adalak, no addaankayo iti ayat iti maysa ken maysa.” (Juan 13:35) Masapul nga ‘awan panaginsisingpetna’ dayta nga ayat. (Roma 12:9) Adu a relihion ti saan a makapasa iti dayta nga estandarte. Kas pagarigan, bayat ti genocide (panaginnibus ti puli) idiay Rwanda idi 1994, rinibribu a relihioso a tattao ti nangpapatay kadagiti karelihionanda gapu laeng ta naiduma ti tribuda. Ngem saan a nakiraman dagiti Saksi ni Jehova iti dayta, ken adu kadakuada ti nangprotektar kadagiti kapammatianda ken iti sabsabali, uray pay no pakatayanda. Dayta a kinamanagsakripisio ti mangpaneknek a posible ti relihion nga awan panaginsisingpetna.
3 “APAY NGA ADDATAYO DITOY LUBONG?”
Apay a maisaludsodda dayta?
Pampanunoten ti dadduma: ‘Apay a 80 wenno 90 laeng a tawen ti kapaut ti biag ti tao? Ania ti nakairantaan ti kasta kaababa a panagbiag?’
PAGPANUNOTAN: Aminado ti adu kadagidiay di mamati iti Dios nga adda makingapuanan kadagiti narigat a matarusan a detalye ti nakaparsuaan ken iti kinaurnosna. Maawatanda a ti planetatayo, ti dadduma pay a planeta, ken ti bulan ket apagisu ti pannakaurnosna tapno agtultuloy ti biag ditoy daga. Kunada a dagiti linteg ti nakaparsuaan a mangkonkontrol iti uniberso ket eksakto unay ken perpekto ti pannakaaramidna nga uray bassit la a panagbalbaliw dagita, awanen ti agbiag ditoy daga.
TI KUNA TI BIBLIA: Patien ti adu a ti ababa a biagtayo ket pammaneknek nga awan ti Dios. Ngem ti agpayso, nagadu ti makita iti nakaparsuaan nga ebidensia nga adda Namarsua. (Roma 1:20) Adda panggepna no apay nga inaramidna dagitoy a bambanag. Ti rason nga agbibiagtayo ket adda koneksionna iti dayta. Inaramid ti Dios ti tao tapno agbiag nga agnanayon ditoy daga, ken saanna a linipat ti panggepna.—Salmo 37:11, 29; Isaias 55:11.
Pudno a makatulong ti nakaparsuaan tapno matarusantayo nga adda Dios ken maammuantayo ti personalidadna. Ngem adda sabali a pamay-an nga inranta ti Dios tapno maawatantayo ti panggepna ket iti kasta, maammuantayo ti rason nga agbibiagtayo. Masapul nga ibagana dayta kadatayo. Iti Biblia, imbagana dayta iti simple ken direkta a sasao. * Awisendaka dagiti Saksi ni Jehova a padasem manen a kitaen dagiti sungbat iti Biblia.
^ par. 16 Tapno maammuam no apay nga ipalpalubos ti Dios ti panagrigrigat, kitaem ti kapitulo 11 ti libro nga Ania a Talaga ti Isursuro ti Biblia? nga impablaak dagiti Saksi ni Jehova. Mabasa met iti www.jw.org/ilo.
^ par. 22 Para iti ad-adu pay nga impormasion, kitaem ti kapitulo 15 ti libro nga Ania a Talaga ti Isursuro ti Biblia? nga impablaak dagiti Saksi ni Jehova. Mabasa met iti www.jw.org/ilo.
^ par. 28 Para iti ad-adu pay nga impormasion, kitaem ti kapitulo 3 ti libro nga Ania a Talaga ti Isursuro ti Biblia? nga impablaak dagiti Saksi ni Jehova. Mabasa met iti www.jw.org/ilo.


text:
Sunday, March 20, 2016
SENIOR CITIZENS, INAWATDA MANEN TI PENSIONDA
Cabugao, Ilocos Sur – Naangay ti Pay-out wenno pannakaited ti Social Pension ti 688 a Beneficiaries (babbaket ken lallakay) a kameng ti Senior Citizens ti ili a Cabugao ket inawatda ti 1st Quarter ti 2016 (Enero-Marso) a pensionda manipud iti DSWD RFO 1 iti Municipal Hall, Cabugao, Ilocos Sur idi Marso 20, 2016.
P500 ti kada bulan ti naituding nga awaten ti maysa a Beneficiary. Agdagup ti tallo a bulan (P1,500) ti naawatda iti tunggal maysa.
Indauluan ni Mrs. Lydia S. Gazmen, Municipal Social Welfare Development Officer dagiti kakaduana a nangtarabay kadagiti Pay-out Team ken kadagiti nataengan nga immay nangala ti pensionda ditoy Munisipio.
Daytoy a gannuat ket paset pay laeng ti pro-poor program ti DSWD ken ti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno matulongan dagiti nakurapay a nataengan iti kasasaadda iti panagbiagda. # (Web In-Action)
P500 ti kada bulan ti naituding nga awaten ti maysa a Beneficiary. Agdagup ti tallo a bulan (P1,500) ti naawatda iti tunggal maysa.
Indauluan ni Mrs. Lydia S. Gazmen, Municipal Social Welfare Development Officer dagiti kakaduana a nangtarabay kadagiti Pay-out Team ken kadagiti nataengan nga immay nangala ti pensionda ditoy Munisipio.
Daytoy a gannuat ket paset pay laeng ti pro-poor program ti DSWD ken ti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno matulongan dagiti nakurapay a nataengan iti kasasaadda iti panagbiagda. # (Web In-Action)
Posted by Bayan ng Cabugao, Ilocos Sur at 10:09 AM
Subscribe to: Post Comments (Atom)


text:
Piagapo, Lanao del Sur
Ti Piagapo ket maysa a maika-4 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Piagapo ket nabingbingay a politikal kadagiti 37 a barbaranggay.[2]
- Aposong
- Bagoaingud
- Bangco (Pob.)
- Bansayan
- Basak
- Bobo
- Bubong Tawa-an
- Bubonga Mamaanun
- Bualan
- Bubong Ilian
- Gacap
- Katumbacan
- Ilian Poblacion
- Kalanganan
- Lininding
- Lumbaca Mamaan
- Mamaanun
- Mentring
- Olango
- Palacat
- Palao
- Paling
- Pantaon
- Pantar
- Paridi
- Pindolonan
- Radapan
- Radapan Poblacion
- Sapingit
- Talao
- Tambo
- Tapocan
- Taporug
- Tawaan
- Udalo
- Rantian
- Ilian
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)